Wahai Lelaki, Kanser Testis Tak Sama Dengan Prostat, Kalau Nak Elak Kena Kerap Periksa Kemaluan!

Walaupun kanser prostat dan kanser testis adalah dua jenis masalah kesihatan berbeza, namun ramai yang sering menganggap ia sama.

Persamaannya, kedua-dua jenis kanser tersebut mempunyai kadar kesembuhan yang tinggi sekiranya didiagnosis pada peringkat awal.

Namun, tahap kefahaman penghidap dan masyarakat secara umumnya boleh mempengaruhi
kecenderungan seseorang untuk melakukan pemeriksaan dan mendapatkan rawatan.

Bagi kanser prostat, ujian saringan kebiasaannya dilakukan pada usia 50 tahun memandangkan 80% kes sering didiagnosis dalam kalangan mereka yang berusia 65 tahun dan ke atas.

Walau bagaimanapun bagi mereka yang mempunyai sejarah keluarga kanser prostat, saringan boleh dilakukan seawal usia 40 tahun.

Kanser testis pula tiada protokol pengesanan khas
. Pada kebanyakan kes, ia dikesan oleh pesakit sendiri semasa mereka melakukan pemeriksaan kemaluan.

Perbezaan di antara kedua-dua jenis kanser ini perlu difahami memandangkan cara pengesanan dan rawatan yang berbeza.

Kanser testis, jarang berlaku namun lazim dalam kalangan orang muda

Berbeza dengan kanser prostat yang sering didiagnosis dalam kalangan orang tua, kanser testis lebih lazim didiagnosis dalam kalangan orang muda.

Pengesanannya bergantung kepada pemeriksaan oleh individu itu sendiri atau oleh doktor semasa pemeriksaan rutin.

Jika dibandingkan dengan kanser prostat,
rawatan dan kadar kesembuhan bagi kanser testis adalah lebih baik.

Walaupun sel kanser telah merebak, ia masih boleh dirawat dengan terapi kemo moden seperti dalam kes Lance Armstrong, seorang pelumba basikal profesional.

Lelaki yang berusia di antara 15 hingga 35 tahun digalakkan untuk melakukan pemeriksaan kemaluan secara kerap.

Anda mungkin berminat:

Bukan Saja-saja, Ini 10 Sebab Kesihatan Lelaki Perlu Kerap BELEK ZAKAR

TERJAWAB, Rupa-rupanya Inilah 7 Sebab Mengapa Zakar Terasa Sakit Semasa Keluar Air Mani!

Ini berikutan pengesanan kanser testis pada peringkat awal mempunyai prognosis (ramalan perkembangan penyakit) yang lebih baik.

Kunci untuk menjadi konsisten dalam pemeriksaan rutin adalah dengan melakukannya pada tarikh yang sama pada setiap bulan.

Paling mudah, 1 haribulan. Pemeriksaan boleh dilakukan semasa mandi memandangkan otot skrotum  (kantung) berada dalam keadaan lembut.

Periksa satu testis dalam satu masa.

Gunakan ibu jari, jari telunjuk dan jari hantu untuk membelek permukaan testis.

Anda perlu ambil perhatian pada permukaan testis sekiranya terdapat tekstur kasar
, ketumbuhan kecil atau rasa testis lebih besar daripada biasa.

Jika anda terasa seperti ketumbuhan kecil pada permukaan belakang testis, usah risau. Itu merupakan struktur epididimis, tiub yang membawa sperma keluar.

Kalau terdapat sebarang ketumbuhan, rujuk doktor anda untuk pemeriksaan lanjut.

Jika doktor anda turut menemui ketumbuhan yang sama, pemeriksaan menggunakan alat ultra bunyi akan dilakukan.

Ia selamat dan mempunyai kadar ketepatan yang tinggi. Keputusan positif akan disusuli dengan prosedur biopsi (pengambilan tisu ketumbuhan).

Kanser prostat, kontroversi pada sistem saringan

Walaupun ujian saringan bagi kanser prostat boleh membantu mengesan kanser pada peringkat awal, ketepatan dan intepretasi ujian tersebut mempunyai  isu yang tersendiri.

Berbeza dengan negara barat, Malaysia masih mempunyai insiden kanser prostat yang lebih rendah.

Namun, ia mungkin disebabkan oleh kadar ujian saringan atau tahap kesedaran yang masih lagi rendah.

Ujian antigen prostat dalam darah (PSA)
 merupakan parameter makmal utama dalam mendiagnosis masalah kanser prostat.

Berbeza dengan kanser testis, protokol diagnosis bagi kanser prostat bermula dengan ujian saringan dan pemeriksaan fizikal oleh doktor.

PSA merupakan cecair protein yang dihasilkan oleh kelenjar prostat bagi membolehkan sperma berfungsi pada tahap optimum.

Walaupun protein tersebut spesifik untuk kegunaan air mani
, ia boleh masuk ke dalam aliran darah dan diukur melalui ujian makmal khusus.

Oleh sebab PSA dirembeskan oleh tisu prostat sihat dan berpenyakit, sukar untuk kita ramal risiko seseorang itu untuk mendapat kanser prostat.

Secara amnya, semakin tinggi nilai PSA, semakin besar saiz prostat.

Ia kelihatan lebih meyakinkan berbanding dengan cara pengesanan kanser testis kan?

Namun, jumlah PSA di dalam darah turut meningkat apabila seseorang itu mengalami peningkatan usia.

Tambahan pula,
saiz prostat yang besar tidak bermaksud anda mempunyai kanser.

Risiko bagi kanser prostat dianggap tinggi bagi mereka yang mempunyai nilai PSA yang tinggi .

Pun begitu, kajian pada tahun 2004 menunjukkan mereka yang mempunyai bacaan PSA normal juga turut berisiko.

Lebih kurang 20% penghidap kanser prostat mempunyai nilai PSA dalam lingkungan normal.

Oleh itu, penting bagi setiap individu untuk memahami kepentingan mendapatkan
konsultasi doktor bagi mengesannya pada peringkat awal.

Konklusi

Kanser testis dan prostat merupakan dua keadaan kesihatan yang mempunyai kadar kesembuhan yang tinggi.

Perkara ini terutamanya jika pengesanan dibuat pada peringkat awal.

Oleh itu, penting bagi setiap lelaki untuk melakukan
pemeriksaan kemaluan secara berkala dan ujian saringan prostat sekiranya berisiko.

Dapatkan khidmat nasihat perubatan daripada doktor sekiranya anda tidak pasti.


Fistula Trakea-esofagus

Fistula trakea-
esofagus
atau
tracheoesophageal fistula
merupakan satu sambungan yang tidak normal di satu atau lebih tempat di antara
esofagus
 dan trakea. Ia dikenali sebagai
kecacatan kelahiran
.

Definisi

Apakah itu fistula trakea-esofagus?

Fistula trakea-esofagus atau
tracheoesophageal fistula
merupakan satu sambungan yang tidak normal di satu atau lebih tempat di antara
esofagus
(yang merupakan tiub yang menyambungkan
tekak
 ke perut) dan trakea (tiub sambungan dari tekak ke saluran udara dan paru-paru). Biasanya, esofagus dan trakea merupakan dua tiub yang berasingan dan tidak bersambung.

Fistula trakea-esofagus atau dalam singkatan mudahnya adalah TE fistula atau TEF, merupakan satu
kecacatan kelahiran
. Ia berlaku ketika janin sedang membentuk dalam rahim ibu.

Apabila bayi dengan TEF menelan, cecair akan melalui sambungan yang tidak normal antara esofagus dan trakea. Sekiranya keadaan ini berlaku, cecair akan memasuki paru-paru dan boleh menyebabkan timbulnya masalah
radang paru-paru
 dan masalah lain.

Terdapat tiga jenis TEF yang utama:

Dalam 85 hingga 90 peratus TEF, bahagian atas esofagus berakhir dengan kantung buta (
blind sac)
 dan bahagian bawah memasuki trakea.

Bagi jenis kedua, bahagian atas esofagus berhubung secara langsung dengan trakea, manakala bahagian bawahnya berakhir dengan kantung.

Dalam keadaan TEF yang jarang berlaku, dipanggil jenis H, kedua-dua esofagus dan trakea adalah lengkap. Tetapi kedua-duanya dihubungkan dengan saluran kecil. Ini merupakan satu jenis TEF yang sukar untuk didiagnosis, kerana kedua-dua saluran ini boleh melakukan fungsi untuk makan dan
pernafasan.

Masalah fistula trakea-esofagus selalunya berlaku kepada bayi dengan keadaan kecacatan kelahiran tambahan.

Apakah kebarangkalian fistula trakea-esofagus?

Fistula trakea-esofagus berlaku kira-kira satu daripada 3,000 kelahiran hidup. Keadaan ini lebih kerap berlaku kepada
bayi lelaki
 berbanding bayi perempuan.

Dalam sesetengah kajian menunjukkan bahawa TEF berlaku disebabkan peningkatan usia ibu. Anda boleh berbincang dengan doktor untuk mendapatkan maklumat lebih lanjut.

Ketahui simptom-simptomnya

Apakah simptom-simptom fistula trakea-esofagus?

Antara gejala fistula trakea-esofagus yang sering berlaku adalah:

Hadir buih-buih putih sekitar
mulut

Batuk atau tercekik ketika menyusu

Muntah

Kulit menjadi kebiruan, terutama ketika menyusu

Kesukaran untuk bernafas

Abdomen tampak bulat dan penuh

Mungkin terdapat beberapa simptom yang tidak disenaraikan di atas.

 Jadi sekiranya anda mempunyai sebarang keraguan atau kebimbangan mengenai simptom yang dialami, sila dapatkan rundingan dan pemeriksaan daripada doktor anda.

Bila saya harus berjumpa doktor?

Sekiranya terdapat sebarang tanda atau simptom yang dinyatakan di atas atau pertanyaan, sila berunding dengan doktor anda. Ini kerana setiap badan bertindak balas secara berbeza.

Jadi cara yang terbaik adalah untuk berbincang dengan doktor untuk menentukan penyelesaian yang boleh dilakukan bagi mengatasi masalah ini.

Ketahui puncanya

Apa yang mengakibatkan TEF?

Apabila janin berkembang dan membesar dalam uterus ibu sebelum dilahirkan, pelbagai sistem
organ
 yang berbeza akan mengalami proses tumbesaran dan matang. Esofagus dan trakea mula membesar sebagai satu tiub tunggal.

Pada minggu keempat sehingga kelapan konsepsi, akan terbentuk satu dinding antara esofagus dan trakea pada janin untuk memisahkan kedua-dua tiub ini dan menjadi tiub yang berbeza. Sekiranya dinding tidak dapat dibentuk dengan betul, TEF boleh berlaku.

Ketahui faktor risiko

Apakah yang meningkatkan saya kepada risiko TEF?

Sila berbincang dengan doktor untuk mendapatkan maklumat lanjut mengenai perkara ini.

Diagnosis & rawatan

Maklumat yang diberikan ini bukan pengganti kepada sebarang nasihat perubatan. SILA berunding dengan doktor anda untuk maklumat lanjut.

Bagaimana TEF didiagnosis?

Diagnosis yang menunjukkan bahawa esogafus terganggu dapat dipastikan dengan ketidakupayaan untuk memasukkan tiub sedutan
nasogastric
 ke dalam perut.

Jenis dan lokasi tempat TEF dapat ditentukan dengan menggunakan
radiopaque catheter
, yang membolehkan gambaran esofagus diambil.

Sinar-X mungkin dapat menunjukkan udara yang terkandung dalam perut. Penggunaan endoskopi sering kali gagal untuk mengesan TEF sekiranya ia bersaiz kecil.

Bagaimana TEF dirawat?

Bagi bayi dengan masalah TEF jenis H tidak akan mampu untuk bertahan tanpa sebarang prosedur pembedahan untuk memisahkan dan memperbaiki esofagus dan trakea. Pembedahan biasanya dilakukan di hospital yang mempunyai kemudahan khas untuk merawat bayi yang baru lahir dengan masalah serius.

Walau bagaimanapun, pembedahan tidak boleh dilakukan dengan segera disebabkan oleh beberapa faktor seperti
bayi pramatang
, kewujudan masalah kecacatan kelahiran yang lain atau komplikasi daripada pneumonia aspirasi (
aspiration pneumonia
).

Sementara menunggu prosedur pembedahan dapat dilakukan, keadaan bayi akan distabilkan. Penjagaan rapi akan ditumpukan bagi mengelak wujudnya pneumonia aspirasi termasuk beberapa keadaan yang berikut, seperti:

Meninggikan kedudukan kepala untuk mengelakkan
refluks

Menggunakan sedutan secara berterusan untuk mengeluarkan lendir dan air liur yang mungkin menyebabkan tersedak

Sekiranya perlu, bayi akan dimasukkan tiub gastrostomy ketika menyusu

Menghindari proses penyusuan secara terus melalui
mulut

Apabila prosedur pembedahan dilakukan, esofagus akan disambungkan semula menjadikan ia bersambung dan berasingan daripada trakea.

Jika kedua-dua hujung esofagus terlalu jauh untuk disambungkan, tisu daripada
usus
besar akan diambil untuk menjadi penyambung kedua-dua hujung tersebut.

Perubahan gaya hidup & kaedah pengubatan sampingan

Apakah perubahan gaya hidup dan kaedah pengubatan sampingan yang boleh diambil untuk menangani fistula trakea-esofagus
?

Sila berbincang dengan doktor anda untuk mendapatkan maklumat lanjut.

Sekiranya anda mempunyai sebarang persoalan, sila berunding dengan doktor untuk mendapatkan penyelesaian terbaik untuk anda.


Telinga Capang Maksud Degil, Betul Ke? Bagaimana Ia Boleh Terbentuk?

Semasa penulis masih kecil, rakan-rakan atau mana-mana individu yang mempunyai telinga capang pasti akan diejek dengan pelbagai gelaran, “Piring Astro” sebagai contoh.

Siapa sahaja yang tidak tahu, penampilan fizikal lebih mudah dijadikan bahan ejekan semasa anda masih kecil berbanding ketika anda sudah dewasa. Apa pun gelaran yang diberikan, ingatlah bahawa ejekan seperti ini amatlah tidak bermoral.

Kita tolak ke tepi dahulu soal ejekan ini dan teruskan dengan satu keadaan yang ingin kami kupaskan;
telinga
 capang. Adakah anda tahu bahawa telinga capang ini boleh dicantikkan kembali menerusi pembedahan otoplasty?

Jika masih belum tahu, mari baca penerangan ringkas yang kami sediakan di bawah ini.

Apakah yang dimaksudkan dengan telinga capang?

Bagaimanakah seseorang itu dikategorikan memiliki telinga yang capang? Jika seseorang individu tersebut mempunyai bukaan kelopak
telinga
 lebih daripada 2 cm daripada sisi kepala, ia dianggap sebagai
telinga
 yang capang.

Bagaimanakah telinga capang ini terbentuk?

Bagi kebanyakan individu, pembentukan telinga capang adalah disebabkan oleh lipatan antihelikal (
antihelical fold
) yang tidak berkembang.

Apabila lipatan antihelikal tidak terbentuk dengan baik, ia akan membuatkan helix (bahagian pinggir luar telinga) terbuka atau terkeluar.

Kebanyakan individu yang bertelinga capang juga mempunyai concha yang lebih dalam. Concha adalah ruang yang berbentuk seperti mangkuk yang berada pada bukaan lubang telinga.

Apabila concha ini semakin dalam, ia akan menolak kelopak telinga semakin jauh daripada sisi kepala. Keadaan telinga capang ini tidak menyebabkan sebarang kesan terhadap fungsi telinga, oleh itu anda tidak perlu berasa bimbang.

Adakah terdapat sebarang rawatan untuk telinga capang ini?

Terdapat dua rawatan yang disediakan untuk mencantikkan telinga capang sama ada melalui pembedahan atau tanpa pembedahan. Jika tanpa pembedahan, ia menggunakan kaedah atau teknik acuan telinga (
ear molding
).

Manakala jika menggunakan kaedah pembedahan, ia dinamakan pembedahan otoplasty.

Kaedah acuan telinga (
ear molding
)

Telinga capang masih boleh dicantikkan menggunakan kaedah ini jika telinga masih  dalam keadaan yang lembut, iaitu pada usia kanak-kanak. Acuan telinga menggunakan gabungan atau kombinasi sistem acuan telinga dan juga bahan acuan ortodontik untuk membentuk kembali telinga dan merapatkannya ke arah sisi kepala.

Acuan telinga ini akan dipasang dalam tempoh tertentu bergantung kepada umur
kanak-kanak
 tersebut. Bagi bayi yang baru lahir iaitu sebelum berumur tiga bulan, rawatan selama dua minggu sudah mencukupi untuk mencantikkan telinganya.

Manakala bagi kanak-kanak yang lebih berusia, kaedah ini akan memer
luka
n tempoh masa selama beberapa bulan. Proses ini mengambil masa yang lebih lama bagi
kanak-kanak
 yang lebih berusia memandangkan telinga mereka sudah kurang fleksibel dan kurang responsif terhadap acuan telinga tersebut.

Pembedahan otoplasty

Sekiranya telinga
kanak-kanak
 tersebut atau anak anda sendiri sudah menjadi capang dan terlalu keras untuk menggunakan kaedah acuan, anda boleh memilih pilihan rawatan yang kedua iaitu pembedahan otoplasty.

Pembedahan otoplasty juga dikenali dengan nama lain iaitu
ear pinning
 atau
setback otoplasty
. Kanak-kanak disarankan untuk menunggu sehingga mereka berumur 6 tahun apabila telinga mereka menjadi hampir matang untuk menjalani prosedur ini.

Prosedur bagi membetulkan telinga capang ini biasanya dilakukan menerusi pemotongan kecil pada bahagian belakang telinga.

Gabungan
cartilage scoring
 dan jahitan digunakan untuk menghasilkan lipatan antihelikal. Jahitan tambahan di belakang rawan concha akan membuatkan keseluruhan telinga berada lebih rapat dengan bahagian sisi kepala.

Sebagai ibu bapa, anda tidak perlu risau terhadap pembedahan ini kerana anak anda boleh pulang ke rumah pada hari yang sama tanpa perlu berada di wad
hospital
 selama berhari-hari.

Selepas pembedahan dijalankan, doktor yang terlibat dengan pembedahan tersebut akan memantau anak anda sekiranya terdapat sebarang jangkitan dan juga proses penyembuhan luka.

Terdapat sesetengah kanak-kanak yang mungkin memerlukan pembedahan tambahan bagi membetulkan kembali kedudukan telinga mereka.

Ini kerana telinga mereka cenderung untuk kembali berada di posisi sebelum pembedahan dijalankan. Untuk pengetahuan anda, walaupun pembedahan otoplasty ini lebih kerap dilakukan dalam kalangan kanak-kanak, ia sebenarnya boleh juga dilakukan terhadap individu dengan pelbagai peringkat umur.

Anak saya malu kerana mempunyai telinga capang, macam mana nak buat?

Kanak-kanak yang bertelinga capang biasanya memiliki keyakinan diri yang rendah disebabkan oleh penampilan fizikal mereka. Tetapi anda mungkin akan gembira apabila mendengar khabar ini.

Menurut kajian, walaupun ramai individu akan lebih mudah tertarik kepada bentuk telinga kanak-kanak yang capang, ia sebenarnya tidak membawa sebarang
stigma
 sosial yang negatif.

Menurut kajian tersebut, ramai individu sebenarnya tidak membezakan antara kanak-kanak dengan telinga capang dan juga kanak-kanak yang tidak mempunyai telinga capang semasa mereka melakukan undian kajian tersebut.

Malah, mereka lebih cenderung untuk menilai kanak-kanak yang mempunyai telinga capang sebagai antara kanak-kanak yang paling pintar dan disukai. Malah ada antara kanak-kanak yang bertelinga capang dianggap lebih comel berbanding kanak-kanak lain.

Oleh itu, sebagai ibu, sentiasa katakan kepada anak anda bahawa mereka sentiasa comel bukan sahaja pada pandangan anda, malah pada pandangan orang lain juga.

Kesimpulan

Walaupun stigma negatif terhadap telinga capang ini kurang berlaku dalam kalangan individu dewasa, ia sememangnya wujud dalam kalangan kanak-kanak.

Mungkin ada antara rakan anak-anak anda yang sentiasa menggunakan elemen fizikal pada tubuh badan anak anda sebagai bahan gurauan atau ejekan. Ia bukan hanya melibatkan telinga yang capang, malah penampilan lain yang mungkin kelihatan sedikit berbeza daripada majoriti kanak-kanak lain.

Mungkin selepas ini, ibu bapa perlu mengajar dan mendidik setiap anak-anak mereka agar tidak menjadikan bentuk fizikal kanak-kanak lain sebagai perkara yang perlu dikatakan secara jelas, apatah lagi dijadikan modal ejekan.

Guru juga perlu memantau anak didik di
sekolah
 agar perkara ini tidak dijadikan budaya di sekolah di samping menerapkan nilai-nilai murni yang lebih bermoral dalam diri murid-murid. Ingatlah, ibu bapa dan guru adalah contoh terbaik untuk kanak-kanak.


Awas! Ini Penyebab Masalah Sakit Perut Semasa Hamil, Jangan Pandang Ringan!

Sakit perut ketika hamil adalah normal. Ingat, di dalam tubuh anda ada janin yang sedang membesar! Jadi, adalah normal jika anda rasa sakit sekali-sekala. Walau bagaimanapun, keadaan adalah berbeza jika rasa sakit yang anda alami merosakkan hari anda.
Ini masanya untuk anda berjumpa dengan pakar obstetrik
.

Penyebab utama sakit perut

#1. Sakit ligamen pusingan

Ini adalah perasaan ketidakselesaan yang anda alami apabila menukar posisi secara mengejut. Sakit ligamen pusingan datang daripada abdomen bawah (atau pada bahagian dalam, rahim) ke pangkal paha.

Ia adalah sakit yang ringkas, tajam dan menusuk, yang akan beransur pulih sendiri.
Biasanya, anda akan mengalami sakit ini semasa trimester kedua
.

Akan tetapi, jika anda mengalami ketidakselesaan yang melampau,
dapatkan nasihat daripada pakar obstetrik-ginekologi untuk diagnosis dan rawatan.

#2. Sembelit dan gas

Bergelar ibu bermakna tahap progesteron anda akan meningkat, ini menyebabkan perjalanan makanan melalui saluran penghadaman lebih perlahan.

Solusinya mudah sahaja kerana anda hanya perlu minum air dengan kerap, makan makanan yang kaya dengan serat, atau bersenam.

Artikel berkaitan:

Sembelit Akibat Pengambilan Suplemen Zat Besi? Ketahui Cara Mengatasinya

 Jika anda memerlukan penyelesaian segera, bercakaplah dengan doktor anda jika anda perlu mengambil ubat pelembut najis.

#3. Kontraksi Braxton Hicks

Salah satu sebab sakit perut ketika hamil ialah disebabkan kontraksi Braxton Hicks.

Secara amnya, kontraksi Braxton Hicks adalah tidak berbahaya,
tetapi ia boleh disalah anggap dengan kontraksi yang sebenar
, yang terjadi apabila anda semakin dekat dengan tempoh kelahiran (atau kelahiran pramatang).

 Perbezaan utama adalah antara anda boleh atau tidak boleh meneruskan apa yang anda lakukan ketika itu.

Kontraksi sebenar tidak meninggalkan anda sebarang pilihan lain kecuali dengan meminta bantuan, sementara jika anda mengalami kontraksi Braxton Hicks, anda masih boleh meneruskan aktiviti biasa lain.

#4. Beberapa sakit perut ketika hamil yang lain

Selain daripada penyebab yang dikatakan seperti di atas, terdapat beberapa lagi punca semula jadi dan tidak berbahaya jika anda mengalami sakit perut ketika hamil.

Ini mungkin disebabkan uterus anda yang sedang membesar
, virus perut, batu karang, fibroid, dan sensitiviti makanan.

Punca sakit perut ketika hamil yang kurang biasa tetapi lebih serius

Jika anda pernah mengalami simptom-simptom seperti pendarahan, sakit yang teruk, demam atau gangguan visual, anda perlu segera berjumpa dengan doktor.

#1. Kehamilan ektopik

Berlaku dalam 1 daripada 50 kehamilan, kehamilan ektopik bermaksud telur anda berkembang di tempat lain selain daripada uterus, selalunya dalam tiub falopian.

Sakit dan pendarahan teruk antara minggu ke-6 dan 10 mungkin menunjukkan fenomena ini.

Wanita yang berisiko lebih tinggi mendapat kehamilan ektopik adalah mereka yang pernah mengalaminya sebelum ini atau pernah mendapat endometriosis,
pengikatan tiub atau alat intrauterine (IUD) di tempat pada waktu konsepsi.

Penjagaan perubatan perlu diberikan serta-merta disebabkan kebarangkalian kehamilan tidak boleh diteruskan lagi.

#2. Keguguran

Semasa anda berada pada trimester pertama, pendarahan dan kekejangan perut adalah sesuatu yang perlu anda pantau.

Ini mungkin boleh menjadi petanda keguguran. Simptom lain adalah sakit belakang yang teruk, tisu seperti darah beku keluar melalui faraj anda, dan kekurangan tanda-tanda kehamilan.

#3. Sakit perut ketika hamil – Kelahiran pramatang

Berlaku sebelum minggu ke-37 kehamilan,
kelahiran pramatang adalah disertai dengan kontraksi tetap dan sakit belakang yang berterusan.

Artikel berkaitan:

Berhati-hati dengan Tanda Kelahiran Pramatang

Jangka Hayat Bayi Pramatang Kini Meningkat. Ibu Tidak Perlu Khuatir!

Simptom lain termasuklah perubahan atau peningkatan bendalir faraj
, pendarahan faraj dan tentunya, sakit abdomen dengan kekejangan perut seperti sewaktu haid.

#4. Sakit perut ketika hamil – Plasenta terpisah

Ini adalah kes yang agak berbahaya. Plasenta terpisah bererti plasenta terlalu awal terpisah daripada dinding rahim anda.

Ini biasanya berlaku semasa trimester ketiga, disertai sakit abdomen yang teruk. Perut anda akan rasa tegang untuk tempoh yang agak lama.

Lelehan faraj termasuklah darah merah, pekat atau mungkin juga air
. Sesetengah wanita masuk ke bilik bersalin apabila mengalami  plasenta terpisah.

Biasanya, bayi akan dilahirkan secara pembedahan C-section kecemasan. Dalam kes lain, jika pemisahan plasenta tidak begitu serius, kelahiran normal akan berlaku.

Kesimpulan

Kehamilan adalah satu proses yang rumit. Lantaran itu, adalah lebih baik jika anda dapat belajar kesemua maklumat asas, buat permulaan, dan sentiasa pantau sebarang petanda luar biasa semasa kehamilan.

Seperti biasa, jika anda mengesyaki sebarang tanda-tanda luar biasa berlaku, segera berjumpa dengan doktor anda.


Info Lengkap Mengenai Obesiti: Punca, Komplikasi Dan Langkah Pencegahan

Apa itu obesiti?

Obesiti adalah
 penyakit kronik yang dihidapi oleh lebih 650 juta orang dewasa di seluruh dunia.

Ia merupakan satu keadaan kesihatan yang sangat serius di Malaysia berikutan obesiti boleh menyebabkan pelbagai jenis komplikasi kronik seperti penyakit jantung, darah tinggi, kencing manis dan kanser.

Apa yang perlu anda faham jika didiagnosis dengan masalah obesiti?

Kebanyakan individu sering mengaitkan
obesiti dengan berat badan manusia
. Badan gempal, terus dikatakan obes.

Walaupun perkara itu benar namun ia tidak tepat. Terdapat beberapa cara lain yang boleh digunakan bagi mengetahui status obesiti seseorang.

Secara umumnya,
mereka yang mempunyai lemak badan berlebihan
 boleh dikategorikan sebagai penghidap obesiti.

Lemak badan tersebut boleh menyebabkan kesan negatif  terhadap kesihatan dan merupakan punca komplikasi penyakit yang sering dikaitkan dengan obesiti.

Mungkin ramai yang membuat andaian bahawa masalah bagi penghidap lebih tertumpu kepada aspek kosmetik.

Walau bagaimanapun, apa yang anda perlu sedar adalah,
obesiti itu sendiri adalah masalah kesihatan yang serius
.

Oleh sebab itulah penghidap digalakkan untuk mengamalkan gaya hidup sihat bagi mengembalikan berat badan kepada paras ideal semula.

Bagaimana pula dengan mereka yang mempunyai berat badan berlebihan?

Soalan lazim yang sering diajukan kebanyakannya berkaitan dengan risiko masalah kesihatan yang mungkin dialami oleh mereka yang mempunyai berat badan berlebihan. Adakah sama dengan penghidap obesiti?

Kedua-duanya mempunyai badan yang gempal namun obesiti menduduki carta paling teruk dalam kedudukan BMI. Adakah sama risikonya?

Jawapannya adalah ‘Ya’ walaupun tahap risikonya mungkin sedikit lebih rendah berbanding dengan mereka yang obes.

Masalah berat badan berlebihan turut dikaitkan dengan
 jumlah lemak di dalam badan yang tinggi
 melepasi peratusan normal.

Ia boleh meningkatkan risiko komplikasi penyakit kronik yang lain.

Justeru, golongan ini juga perlu mempunyai matlamat kawalan berat badan yang sama dengan individu obes.

Situasi obesiti di Malaysia

Malaysia telah dianggap sebagai negara tergemuk di Asia sejak tiga dekad yang lalu.

Berdasarkan kepada Tinjauan Kebangsaan Kesihatan dan Morbiditi (NHMS) 2019 berkenaan dengan penyakit tidak berjangkit, 50.1% orang dewasa menghidap masalah berat badan berlebihan atau obes.

Perkara ini agak membimbangkan berikutan ia merupakan satu peningkatan ketara berbanding dengan NHMS 2011 (45.4%) dan NHMS 2015 (48.6%).

Antara faktor yang menyebabkan corak peningkatan ketara tersebut berkait dengan
gaya pemakanan dan jumlah aktiviti fizikal di bawah saranan kesihatan
.

Melalui pemerhatian tersebut, jelas menunjukkan peranan gaya hidup dalam memastikan kawalan risiko obesiti terhadap kehidupan setiap individu. Jika diabaikan, risiko penyakit kronik lain untuk berlaku turut meningkat.

Bagaimana cara untuk anda tahu jika menghidap obesiti?

Mungkin ramai yang tertanya-tanya bagaimana cara untuk mengetahui status obesiti masing-masing.

Oleh sebab
obesiti adalah satu keadaan kesihatan
, ia perlu didiagnosis oleh doktor perubatan yang bertauliah.

Perkara ini boleh dicapai melalui beberapa cara.

Apa yang menyebabkan seseorang itu didiagnosis (klinikal)? Adakah badan gempal sudah tentu obes?

Secara umumnya, risiko obesiti boleh diukur menggunakan jisim berat badan (BMI) setiap individu.

Ia merupakan satu cara yang mudah, melibatkan ukuran nilai berat, dibandingkan dengan ketinggian masing-masing.

Formula pengiraannya adalah berat (dalam unit kilogram) dibahagikan dengan ketinggian kuasa dua (dalam unit meter).

Melalui kaedah tersebut, terjemahan keputusannya adalah seperti berikut:

Jika BMI anda rendah daripada 18.5, ini bermaksud ia berada di bawah paras normal.

Nilai BMI normal adalah di antara 18.5 hingga 24.9. Bagi orang Asia, BMI normal adalah di antara 18.5 hingga 22.9.

BMI di antara 25 hingga 29.9 dianggap berat badan berlebihan. Bagi orang Asia, mereka yang mempunyai BMI di antara 23 hingga 26.9 dianggap mempunyai masalah tersebut.

BMI melebihi angka 30 dianggap obes. Bagi orang Asia, BMI melebihi 27 dianggap obes.

Seperti yang anda sedia maklum,
maklumat BMI berbeza mengikut lokasi
 seperti yang dinyatakan di atas.

Secara amnya, orang Asia mempunyai risiko yang lebih tinggi untuk menghidap komplikasi berat badan berlebihan, maka nilai BMI mereka adalah lebih rendah.

Anda boleh memeriksa nilai BMI
di sini
.

Walaupun BMI umpama satu alat yang boleh mengukur risiko obesiti dengan tepat, namun ia tidak mengambil kira jisim otot seseorang.

Oleh sebab otot lebih tepu berbanding dengan lemak, atlet dan individu berotot boleh
memiliki berat yang sama dengan penghidap obes pada ketinggian tertentu
.

Justeru, BMI sahaja tidak boleh digunakan bagi mengukur risiko obesiti. Pemeriksaan doktor lebih penting.

Faktor risiko dan punca obesiti

Mungkin ramai yang berpendapat bahawa obesiti berlaku berikutan
 kurang kawalan nafsu makan
.

Namun, ia tidak semudah itu. Risiko obesiti boleh berlaku hasil interaksi daripada pelbagai jenis faktor.

Antaranya adalah:

Pemakanan yang tinggi kalori

Kurang aktiviti fizikal

Genetik

Usia

Kesan sampingan ubat

Masalah kesihatan lain

Mekanisme adaptasi yang tidak sihat

Ukuran bagi risiko obesiti tidak boleh dilihat dari satu sudut sahaja.

Oleh sebab itulah terdapat
pelbagai jenis pendekatan untuk menurunkan berat masing-masing
 agar kekal pada nilai ideal.

Apakah kesan obesiti terhadap tubuh badan manusia?

Masalah obesiti boleh mempengaruhi kualiti hidup seseorang.

Antara
 komplikasi yang boleh dialami oleh penghidap obesiti
 adalah seperti berikut:

Risiko penyakit jantung dan strok meningkat.

Anda lebih mudah menghidap masalah tekanan darah tinggi.

Risiko bagi kanser serviks, rahim, ovari, payudara, rektum, hati, pankreas, buah pinggang dan prostat meningkat.

Masalah berkaitan dengan sistem pencernaan seperti pedih ulu hati, GERD dan sebagainya.

Obesiti juga boleh menyebabkan masalah berkaitan dengan seksual seperti ketidaksuburan dan mati pucuk.

Peningkatan pada risiko osteoartritis disebabkan oleh bebanan berlebihan terhadap sendi.

Peningkatan pada risiko kencing manis
.

Masalah kardiovaskular dan penyakit kronik yang lain.

Rawatan dan langkah pencegahan

Tidak kiralah berapa lama sekalipun anda pernah menghidap masalah obesiti, terdapat langkah yang boleh diamalkan bagi
 menurunkan berat badan dan hidup lebih sihat
.

Antaranya adalah:

Amalkan diet rendah karbohidrat dan rendah lemak.

Tingkatkan durasi aktiviti fizikal. Cuba untuk penuhi masa beraktiviti (berjalan, bersenam dan sebagainya) 30 minit sehari, minimum.

Jika badan gempal disebabkan oleh
masalah mental seperti kemurungan
 dan sebagainya, rujuk ahli terapi atau doktor psikiatri untuk tindakan selanjutnya.

Jika obesiti berlaku disebabkan oleh penyakit, pastikan anda mendapatkan rawatan.

Bagi mereka yang memenuhi kriteria tertentu, pembedahan bariatrik boleh menjadi pilihan untuk mengawal berat badan. Rujuk doktor anda untuk maklumat lanjut.

Terdapat
ubat atau suplemen yang boleh membantu menurunkan berat badan
. Pastikan anda rujuk doktor terlebih dahulu.

Pantau berat anda dan pastikan anda sentiasa konsisten bagi mencapai matlamat berat ideal.

Kesimpulannya, perkara paling penting untuk menurunkan berat badan adalah dengan melakukan perubahan gaya hidup. Jika anda boleh lakukannya, pasti anda dapat melawan obesiti.


Dari Jauh Bayi Sudah Kenal Bau Ibu? Ini Sebabnya!

Ibu, pernah tak mengalami situasi di mana bauan diri anda dapat menenangkan bayi? Haa…jangan terkejut itu adalah tanda bayi mengenali ibunya.

Jom fahami lebih lanjut mengenai keajaiban ini.

Untuk mendapatkan lebih banyak info tentang Keibubapaan, sila dapatkannya
di sini.

Tanda bayi mengenali ibunya

Sebelum bekerja di Hello Doktor, penulis pernah bergelar wartawan automotif.

Atas dasar kerja, ada kalanya penulis terpaksa meninggalkan si kecil bersama papanya.

Bagi menenangkan bayi dan memastikan anak tidak
meragam mahupun merengek
, penulis terpaksa meninggalkan baju yang sudah dipakai dan mempunyai kesan tumpahan susu.

Ada tak ibu-ibu yang turut melalui pengalaman atau
situasi yang hampir sama
 seperti penulis?

Kadang-kadang kita perlu bangun dan meninggalkan si kecil seketika, dan biasanya mereka akan memusingkan badan dan memandang ke arah ibu.

Tetapi bagaimana bayi boleh mengenal pasti aroma ibunya? Apakah ia tanda bayi mengenali ibunya? Mengapa bau ibu mempunyai impak sedemikian pada si kecil?

Secara amnya, dalam
aspek penglihatan,
 si manja hanya dapat memfokuskan matanya pada jarak sekitar 8 hingga 10 inci.

Namun, mereka dapat mencium bauan ibu daripada jarak yang lebih jauh.

Bagaimana ia dapat menenangkan bayi?

Hebatkan apabila si manja boleh ‘menghidu’ dan mengesan bau anda.

Tetapi bagaimana keadaan itu berlaku dan adakah ia dianggap sebagai tanda bayi mengenali ibunya?

Seperti yang kita sedia maklum, perkembangan rongga hidung bermula
seawal bulan kedua kehamilan
.

Perkembangan deria bau dan rasa bermula lebih awal semasa
proses tumbesaran janin
.

Menjelang perkembangan janin pada bulan ke-5 kehamilan,
bayi dalam kandungan
 akan mula menelan dan menghisap.

Kalau ibu-ibu nak tahu, bayi akan menelan kira-kira setengah liter
cecair ketuban
 bagi setiap 24 jam.
Cecair ketuban atau amniotik
 ini kemudiannya akan dicerna oleh bayi.

Nutrien yang ada akan masuk ke dalam darah bayi. Proses penyaringan nutrien ini dilakukan melalui
tali pusat
.

Hasil daripada penyaringan itu akan diangkut oleh darah ibu ke buah pinggang dan disingkirkan sebagai sisa.

Sebab itu, ada kalanya doktor akan menguji air kencing
ibu yang sedang hamil
 dan ia merupakan 1 pemeriksaan kehamilan penting.

Kenapa?

Ini kerana dengan menguji air kencing ibu, kakitangan perubatan akan mengetahui bagaimana keadaan ibu dan bayi.

Selepas
selamat dilahirkan
,
tali pusat
 yang memainkan pelbagai peranan penting seperti sumber makanan dan penghubung dengan ibu semasa 9 bulan kandungan itu akan dipotong.

Oleh sebab itu, si kecil akan mula menggunakan perkembangan awal deria bau untuk mencari aroma yang dikenali. Itulah tanda bayi mengenali ibunya.

Baca juga:

Satu perkara lain yang mungkin tidak ibu sedari adalah untuk tempoh beberapa hari pertama
setelah bersalin
, tubuh anda akan menghasilkan peluh menyerupai aroma cecair ketuban.

Sebab itulah bayi boleh kenal bau ibunya, okay?

Malah, menjelang hari ketiga berada di dunia ini, si manja sudah dapat membezakan bau
susu ibunya
 dengan bau susu milik wanita lain. Hebat!

Dalam tempoh seminggu, bayi akan mula mengenali dan mengembangkan jalinan serta ikatan berkaitan wajah ibunya pula.

Kajian tanda bayi mengenali ibunya

Terdapat beberapa kajian yang menunjukkan bayi mempunyai kemampuan untuk mengenali dan lebih menyukai bau badan dan susu ibu mereka, walaupun hanya selepas
beberapa hari pertama kelahiran.

Sebagai antara individu pertama yang menjaga mereka, tidak hairanlah kenapa bau anda boleh membuatkan
si manja berasa selamat
 serta menenangkan bayi.

Menerusi satu kajian yang dilakukan pada tahun 2015 dan diterbitkan dalam jurnal
Breastfeeding Medicine
 mendapati bahawa dengan
susu badan
 si ibu sahaja sudah mempunyai kesan untuk menenangkan
bayi pramatang.

Dalam penyelidikan lain oleh saintis di
Penn State College of Medicine
 menunjukkan bagi sesetengah bayi, bau ibu mereka terlalu menarik (
too enticing
) untuk tidur di bilik yang sama.

Keadaan itu menyebabkan kedua-duanya, iaitu bayi dan ibu bapa mereka akan kurang tidur.

Kehebatan si manja

Dalam tempoh beberapa hari selepas dilahirkan, sebagai tanda bayi mengenali ibunya, mereka dapat mengesan dan membezakan bau anda.

Berada di antara ruang dagu dan dada si ibu membolehkan bayi berasa dekat dengan anda.

Bayi boleh membezakan aroma ibunya dengan hanya membau kulit anda.

Anda tidak perlu gusar, sekiranya memilih untuk tidak melakukan
penyusuan eksklusif
, si kecil masih dapat mengenal bauan dan akan menyukai ibu mereka!

Umumnya, keupayaan untuk mengenali anda – dan aroma diri – memainkan peranan besar dalam
perkembangan sosial
 anak.

Semasa bayi, anak akan mengetahui siapa diri ibu dan mula mengembangkan perasaan terikat, yang memberikan rasa selamat dalam
hubungan si kecil bersama anda
 sepanjang kehidupan mereka.

Di saat mereka menangis kerana lapar, anda muncul memberi susu kepadanya. Setiap kali mereka meragam, anda hadir dan menenangkan bayi sehingga mereka berasa lebih baik.

Itulah keajaiban si kecil mengenali ibunya.


Pisang Bagus Untuk Kesihatan Jantung & Pencernaan, Malah Kaya Dengan Pelbagai Nutrisi

Pisang adalah antara tanaman tumbuhan terpenting di planet ini. Ia bukan sahaja
menyihatkan malah cukup lazat dimakan!

Ia berasal daripada keluarga tumbuhan disebut sebagai
Musa,
 yang berasal dari Asia Tenggara dan tumbuh di banyak kawasan yang lebih panas di dunia.

Pisang adalah sumber serat, kalium, vitamin B6, vitamin C yang sihat, pelbagai antioksidan dan fitonutrien.

Tidak terhad dengan satu variasi, ia boleh didapati dalam pelbagai jenis dan saiz.

Warnanya pula biasanya berkisar daripada hijau hingga kuning, tetapi ada juga yang berwarna merah.

Bagi para pembaca di luar sana, artikel ini akan menyediakan informasi, khasiat dan manfaat pisang yang perlu kalian ketahui. Teruskan membaca!

Baca lebih lanjut tentang Pemakanan Sihat
di sini.

Fakta pemakanan: Pisang

Untuk pengetahuan, fakta pemakanan untuk 1 pisang bersaiz sederhana (100 gram) adalah:

Kalori: 89

Air: 75%

Protein: 1.1 gram

Karbohidrat: 22.8 gram

Gula: 12.2 gram

Serat: 2.6 gram

Lemak: 0.3 gram

Sekarang, mari kita kupas dengan lebih lanjut mengenai
sumber-sumber karbohidrat
, serat, vitamin dan lain-lain di dalam buah pisang.

#1 Karbohidrat

Pisang adalah sumber karbohidrat yang kaya, yang mengandungi kanji pada pisang yang belum masak dan gula pada pisang yang sudah matang.

Komposisi karbohidrat di dalam pisang pula akan berubah secara drastik semasa proses pematangan.

Seperti yang telah dimaklumkan, komponen utama bagi pisang yang belum masak adalah kanji.

Pisang hijau mengandungi kanji sehingga 80% apabila diukur dalam berat kering.

Dalam proses pematangan, kanji bakal ditukar menjadi gula dan akhirnya menjadi kurang daripada 1% apabila pisang matang sepenuhnya.

Antara jenis gula yang terdapat di dalam pisang yang sudah masak adalah
sukrosa, fruktosa, dan glukosa.

Pada pisang masak, jumlah kandungan gula juga boleh mencapai lebih daripada 16% berat segar.

Tambah lagi, pisang mempunyai indeks glisemik (GI) yang agak rendah iaitu 42–58, bergantung pada kematangannya.

GI merupakan ukuran seberapa cepat karbohidrat dalam makanan memasuki saluran darah dan meningkatkan gula darah.

#2 Serat

Sebilangan besar kanji di dalam pisang yang belum masak adalah
 resistant starch
, yang melewati usus tanpa dicerna.

Di usus besar, kanji ini diperam oleh bakteria untuk membentuk butirat, asid lemak rantai pendek yang ternyata mempunyai kesan yang baik terhadap kesihatan usus.

Pisang juga merupakan sumber serat jenis lain yang baik, seperti pektin. Sebilangan pektin di dalam pisang juga larut dalam air.

Apabila pisang sudah masak, kandungan pektin larut air turut meningkat, yang menjadi salah satu sebab utama mengapa pisang menjadi lembut apabila bertambah matang.

Kedua-dua pektin dan
resistant starch
 juga mengawal
tahap kenaikan gula darah
 selepas makan.

#3 Vitamin dan mineral

Antara manfaat pisang yang lain, ia merupakan sumber beberapa vitamin dan mineral yang baik, terutamanya kalium, vitamin B6, dan vitamin C.

Potasium:

Pisang adalah sumber potasium yang baik.
 Makanan yang tinggi potasium dapat menurunkan tekanan darah pada mereka dengan tekanan tinggi dan juga baik untuk kesihatan jantung

Vitamin B6
: Pisang juga kaya vitamin B6. Satu pisang bersaiz sederhana dapat menyediakan hingga 33% daripada nilai harian (DV) vitamin ini

Vitamin C:
 Seperti kebanyakan buah, pisang adalah sumber vitamin C yang baik

#4 Sebatian tanaman lain

Buah-buahan dan sayur-sayuran mengandungi pelbagai jenis sebatian tanaman bioaktif, dan pisang juga tidak terkecuali.

Dopamin:
 Walaupun ia adalah neurotransmitter penting di otak anda, dopamin daripada pisang tidak melintasi penghalang darah-otak untuk mempengaruhi mood. Sebaliknya, ia bertindak sebagai antioksidan

Catechin
:
 Beberapa flavonoid antioksidan dijumpai di dalam pisang, terutama
catechins
. Ia dikaitkan dengan pelbagai faedah kesihatan, termasuk penurunan
risiko penyakit jantung

Manfaat pisang terhadap kesihatan

Selain lazat dimakan, khasiat pisang terhadap kesihatan juga tidak dapat disangkal lagi, jom baca!

Kesihatan jantung

Penyakit jantung adalah penyebab kematian pramatang yang paling biasa berlaku di dunia.

Pisang bersifat tinggi potasium, mineral yang meningkatkan kesihatan jantung dan
tekanan darah normal.

Satu biji pisang yang bersaiz sederhana mengandungi sekitar 0.4 gram mineral ini.

Menurut analisis daripada banyak kajian, pengambilan potasium harian sebanyak 1.3-1.4 gram dikaitkan dengan 26% lebih rendah risiko penyakit jantung.

Selain itu, pisang mengandungi flavonoid antioksidan yang juga dikaitkan dengan penurunan risiko penyakit jantung yang ketara.

Kesihatan pencernaan

Pisang hijau yang belum matang mengandungi sejumlah besar kanji dan pektin, yang merupakan jenis serat makanan.

Resistant starch
 dan pektin bertindak sebagai nutrien prebiotik, menyokong pertumbuhan bakteria usus yang bermanfaat.

Dalam usus anda, serat ini diperam oleh bakteria baik yang membentuk butirat, asid lemak rantai pendek yang
meningkatkan kesihatan usus.

Pisang memang bagus, tetapi ada juga kelemahannya

Benar, khasiat pisang pada kesihatan kita memang ada, tetapi terdapat pendapat bercampur mengenai sama ada pisang baik untuk penderita diabetes jenis 2 atau tidak.

Ini kerana pisang tinggi kandungan kanji dan gula. Oleh itu, sesetengah orang mungkin menganggap ia berisiko menyebabkan kenaikan gula darah yang tinggi.

Tetapi kerana nilai GI yang rendah, pengambilan pisang secara sederhana seharusnya tidak meningkatkan kadar gula darah, sama dengan makanan karbohidrat tinggi yang lain.

Pun begitu, penghidap diabetes harus sentiasa berhati-hati dan mengelak daripada makan pisang yang sudah matang dalam kuantiti banyak.

Walau bagaimanapun, anda disarankan untuk selalu
memantau kadar gula dalam darah
 terutamanya setelah mengambil banyak gula dan karbohidrat.

Ini kerana mencegah itu lebih baik daripada merawat bukan?


Nak Sentiasa Nampak Awet Muda & Lambatkan Proses Penuaan, Cuba Minum Jus Mengkudu!

Dalam kalangan orang muda, mungkin ramai lagi yang masih tidak mengetahui berkenaan khasiat mengkudu. Bahkan mungkin ramai juga yang tidak mengenali bagaimana rupa bentuk mengkudu itu.

Namun, tahukah anda, salah satu daripada kebaikan jus mengkudu adalah disebabkan kandungan antioksidan di dalamnya.

Ikuti penerangan lanjut mengenainya di bawah ini.

Baca lebih lanjut tentang Pemakanan Sihat
di sini.

Nutrisi buah dan khasiat mengkudu

Dalam bahasa Latinnya, ia disebut sebagai
Morinda citrifolia
 dan dalam Bahasa Inggeris, ia disebut sebagai Noni. Pohon ini banyak tumbuh di kawasan sekitar Asia Tenggara.

Rasanya pula amatlah pahit dan buah ini mengeluarkan bau yang amat kuat terutamanya bagi buah yang telah masak.

Dalam jualan secara komersial di negara-negara barat, buah ini dijadikan jus dan dicampurkan dengan beberapa jus buah lain bagi menghilangkan rasa pahit dan baunya yang kuat.

 Jus mengkudu mengandungi kandungan karbohidrat, vitamin C, biotin dan juga folat.

Kandungan vitamin C yang terdapat dalam jus ini sememangnya bermanfaat untuk kecantikan kulit dan juga kesihatan imun tubuh.

Selain itu, kandungan biotin dan juga folat di dalamnya membantu menukarkan makanan yang dimakan kepada bentuk tenaga untuk keperluan tubuh.

Jus mengkudu kaya antioksidan

Selain daripada jus-jus seperti jus oren dan jus blueberi,
jus mengkudu juga sebenarnya amat tinggi dengan kandungan antioksidannya.

Bagi mereka yang tidak tahu, antioksidan berperanan mengelakkan kerosakan sel tubuh yang disebabkan oleh molekul yang bernama radikal bebas.

Tubuh badan kita memerlukan kandungan radikal bebas dan antioksidan yang seimbang bagi mengekalkan kesihatan yang optimum.

Jenis antioksidan yang paling utama dalam kandungan jus mengkudu ialah beta karoten, iridoid, vitamin C dan vitamin E.

Dalam kajian makmal, iridoid ini menunjukkan aktiviti antioksidan yang kuat, namun masih banyak kajian diperlukan bagi melihat kesannya terhadap tubuh badan manusia.

Makanan atau minuman yang kaya dengan antioksidan seperti jus mengkudu ini boleh membantu
mengurangkan risiko penyakit-penyakit kronik seperti penyakit jantung dan juga kencing manis.

Khasiat mengkudu lain yang jarang diketahui

Selama ribuan tahun, buah mengkudu telah digunakan sebagai salah satu ubatan tradisional disebabkan kesannya sebagai pelega kepada kesakitan yang dialami.

Bahkan, kajian menunjukkan kesannya yang sama terhadap manusia.

Dalam satu kajian yang dilakukan selama 1 bulan, jus mengkudu didapati telah
mengurangkan kesakitan yang dialami oleh mereka yang mempunyai sakit sendi tulang belakang.

Ia juga telah memberikan kelegaan total terhadap sakit leher dalam kalangan 60% peserta kajian.

Kesemua mereka ini telah mengambil kira-kira 15 mililiter jus mengkudu dua kali dalam sehari.

Selain itu,
ia juga telah mengurangkan sakit sendi dalam kalangan mereka yang mempunyai osteoarthritis
 setelah mereka mengambil jus ini dalam tempoh 90 hari.

Sakit sendi atau arthritis biasanya berpunca daripada keradangan yang berlaku selain tekanan oksidatif.

Jus mengkudu mungkin telah bertindak sebagai pelega semula jadi bagi mengurangkan keradangan tersebut selain melawan radikal bebas dalam tubuh.

Selain daripada kandungan antioksidan dan juga peranannya dalam sakit sendi, ia juga membantu menyokong kesihatan imun tubuh anda.

Kebanyakannya disebabkan oleh kandungan vitamin C yang tinggi di dalam kandungan jus buah ini.

Vitamin C bertindak
menyokong sistem imun tubuh dengan melindungi sel tubuh daripada kerosakan radikal bebas dan toksin persekitaran.

Selain itu, kandungan beta karoten dalam jus ini juga mempunyai peranan yang sama dengan vitamin C tersebut.

Satu kajian ada menyatakan, individu yang meminum kira-kira 330 mililiter jus mengkudu setiap hari
berjaya meningkatkan aktiviti sel imun dalam tubuh mereka selain mengurangkan paras tekanan oksidatif.

Semak dahulu botol jus, elak khasiat mengkudu hilang

Kandungan antioksidan, vitamin C dan beta karoten yang tinggi menjadikan jus ini berkemampuan mengurangkan keradangan yang dialami selain melawan kerosakan sel akibat daripada radikal bebas.

Ia juga dikatakan mempunyai beberapa manfaat lain seperti menyokong kesihatan jantung dalam kalangan perokok dan juga meningkatkan daya tahan semasa bersenam.

Namun, ia masih memerlukan kajian lanjutan bagi menyokong manfaat ini dengan lebih kuat.

Jika anda ingin membeli jus sedia ada yang telah dipasarkan di pasaran, anda perlu melihat kepada kandungannya terlebih dahulu.

Ini kerana, kebanyakan daripada jenama jus buah mengkudu yang terdapat di pasaran mungkin mengandungi hanya sedikit kandungan jus tersebut kerana telah dicampurkan dengan jus buah-buahan lain.

Selain itu, jus yang dijual di pasaran juga mungkin mengandungi kandungan gula yang tinggi, yang semestinya sangat tidak elok untuk kesihatan anda.

Jika anda ada menanam pokok mengkudu, adalah lebih baik untuk anda memetik dan menjadikannya sebagai jus tanpa sebarang bahan tambahan lain berbanding membeli jus di pasaran.

Secara umumnya, pengambilan jus ini adalah selamat namun jangan sesekali mengambilnya dengan jumlah yang berlebihan untuk mengelakkan sebarang masalah lain yang mungkin timbul.


Mari Bersenam Walaupun Setua Mana Pun Anda

Aktiviti fizikal merupakan satu amalan yang sangat baik
 dan amat digalakkan untuk mengekalkan kehidupan yang sihat daripada kebaikan bersenam.

Hakikatnya, badan manusia dipercayai dicipta untuk menjadi aktif. Badan yang tidak aktif cenderung untuk berdepan dengan kesan buruk seperti penambahan kolesterol dan lemak di dalam badan, otot menjadi lemah, saluran darah menjadi sempit dan tersumbat serta berkemungkinan untuk mengalami gangguan emosi.

Melakukan aktiviti fizikal atau bersenam secara berkala terbukti dapat membantu mencegah dan merawat penyakit tidak berjangkit (
noncommunicable diseases
)
seperti penyakit jantung
, strok, diabetes dan kanser payudara serta kanser usus.

Secara purata masih aktif

Kerap bersenam juga dipercayai dapat mencegah masalah tekanan darah tinggi, berat badan berlebihan dan obesiti serta boleh meningkatkan kesihatan mental dan kualiti kesihatan hidup secara keseluruhannya.

Namun, dikatakan sebahagian besar
populasi dunia semakin kurang bersenam
. Adakah rakyat Malaysia rajin bersenam?

Dalam Tinjauan Kebangsaan Kesihatan dan Morbiditi (NHMS) 2015, rakyat Malaysia secara relatifnya adalah aktif.

Laporan tersebut mendapati bahawa 66.5% penduduk negara ini adalah aktif, sekurang-kurangnya pada intensiti kecergasan minimum, dari sudut fizikal secara puratanya.

Lelaki mendahului wanita iaitu 71.1% berbanding 61.7%.

Angka ini adalah agak baik dan telah berlaku peningkatan berbanding laporan pada tahun 2011.

Walau bagaimanapun, majoriti daripada peratusan tersebut adalah aktif pada tahap minimum. Hanya 25.4% sahaja yang termasuk dalam kategori sangat aktif.

Bersenam atau melakukan sebarang aktiviti fizikal bukan sahaja diperlukan oleh individu belia atau muda, tetapi ia juga perlu dilakukan oleh individu dewasa yang lebih berusia atau
warga emas bagi mendapat kebaikan bersenam.

Malah, mungkin sebenarnya, golongan ini lebih perlu untuk melakukan senaman bagi menjamin hidup yang lebih berkualiti.

Malah, menurut satu penyelidikan yang dilakukan di
University of Birmingham
menyatakan bahawa individu dewasa lebih berusia yang tidak pernah melakukan atau terlibat dalam sebarang program senaman mempunyai keupayaan yang sama untuk membina otot seperti atlet terlatih dalam lingkungan usia yang sama.

Tahap keupayaan yang sama

Penyelidikan ini menunjukkan bahawa individu warga emas yang tidak mempunyai kebiasaan melakukan latihan fizikal atau
senaman akan memperolehi manfaat apabila melakukan latihan rintangan seperti mengangkat berat.

Melalui hasil kajian yang diterbitkan dalam
Frontiers in Physiology
, para penyelidik daripada
University of Birmingham’s School of Sport and Exercise Science
 telah melakukan kajian perbandingan keupayaan membina otot kepada dua kumpulan individu lelaki lebih berusia.

Kumpulan pertama diklasifikasikan sebagai  ‘
master atlet’
 yang melibatkan individu aktif berusia lingkungan 70-an dan 80-an yang melakukan aktiviti fizikal sepanjang hayat dan masih bersaing dalam sukan kegemaran mereka.

Manakala kumpulan kedua adalah individu sihat dalam lingkungan usia yang sama tetapi tidak pernah melakukan atau terlibat dengan sebarang aktiviti fizikal mahupun senaman yang berstruktur.

Setiap peserta yang terlibat diberikan pengesan isotop (
isotope tracer
) dalam bentuk air minuman ‘berat’ dan diminta mengambil bahagian dalam satu senaman fizikal yang melibatkan latihan berat menggunakan mesin senaman.

Penyelidik telah mengambil biopsi otot setiap peserta dalam tempoh 48 jam sebelum dan selepas senaman.

Kajian dilakukan untuk memeriksa bagaimana otot bertindak balas terhadap aktiviti bersenam yang dilakukan dan pengesan isotop dapat membantu untuk mengenal pasti bagaimana protein berkembang di dalam otot.

Daripada hasil keputusan yang diperolehi, menunjukkan sesuatu di luar dugaan. Bagi kumpulan pertama, sesungguhnya para penyelidik telah menjangkakan bahawa mereka mempunyai keupayaan yang lebih tinggi untuk membina otot berikutan
tahap kecergasan baik dalam tempoh yang panjang.

Namun apa yang mengejutkan adalah bagi kumpulan kedua yang merupakan individu berusia yang tidak pernah langsung terlibat dalam sebarang program fizikal turut menunjukkan tahap keupayaan yang sama untuk membina otot sebagai tindak balas bersenam yang dilakukan.

Belum terlambat untuk bersenam

Menurut Ketua Penyelidikan, Dr Leigh Breen, “Kesimpulan yang boleh dibuat daripada hasil penyelidikan adalah masih belum terlambat untuk bersenam dan mendapat kebaikan bersenam.

Tidak kira sama ada anda merupakan seorang individu yang telah melakukan senaman fizikal sepanjang hidup anda ataupun baru ingin mula bersenam, anda tetap mendapat manfaat daripada senaman sebaik sahaja anda mula melakukannya.”

Perkara yang penting untuk dititikberatkan adalah mengenai bimbingan yang lebih spesifik tentang bagaimana seseorang individu dapat
meningkatkan kekuatan otot mereka.

Ini melibatkan aktiviti di luar gim dan aktiviti di rumah seperti berkebun, naik turun tangga, atau mengangkat barang.

Setiap perkara yang anda lakukan boleh dianggap sebagai antara rejim senaman, walaupun aktiviti senaman fizikal tersebut hanyalah aktiviti intensiti rendah.

Yang lebih utama adalah mengenai komitmen anda untuk melakukannya secara berkala.


Semua Barang Nak 'Sumbat' Dalam Beg Lampin Baby? Ini Item Penting Ibu Kena Masukkan!

Antara persoalan sering bermain di fikiran bakal ibu bapa adalah “perlu ke untuk mendapatkan beg
baby
?”. Jika anda salah seorang daripadanya, teruskan membaca artikel ini untuk penjelasan lanjut mengenai keperluan beg lampin ini.

Untuk mendapatkan lebih banyak info tentang Keibubapaan, sila dapatkannya
di sini.

Keperluan beg
baby

Adakah anda benar-benar memerlukan beg lampin?

Secara teknikalnya, anda boleh memilih menggunakan sebarang beg galas atau beg jinjing (
tote bag
) yang terdapat di rumah.

Namun jika mahukan sesuatu yang lebih khusus, terdapat banyak beg baju
baby
 sama ada beg bahu atau galas terjual di pasaran untuk membawa
keperluan si manja
 dan diri anda sendiri.

Banyak beg
diaper
 menawarkan ciri tambahan seperti pad menukar lampin atau beg penyejuk untuk memastikan
susu ibu
 atau makanan bayi kekal sejuk.

Selain itu,
beg
baby
untuk
travel
 juga dilengkapi dengan poket dan ruangan kecil. Bahkan, ada beg
diaper
 yang turut menyediakan poket untuk anda
menyimpan telefon
, dompet dan kunci.

Dari aspek reka bentuk, terdapat beg
diaper
 yang direka seperti beg galas atau
tote bag
biasa – dengan reka bentuk moden dan neutral yang boleh dijadikan pilihan.

Dengan adanya beg
diaper
 ini – yang berfungsi seperti ‘poket doraemon’ dengan segala keperluan bayi ada di dalamnya – pastinya sangat membantu anda apabila berada di luar bersama si kecil.

Memilih beg lampin

Semasa memilih untuk membeli beg
diaper
, carilah beg yang mempunyai lapisan kalis air bersama banyak poket bagi memudahkan anda menyimpan barang.

Beg jenis galas mungkin lebih sesuai untuk dijadikan pilihan berbanding beg
diaper
 tradisional. Ini terutamanya apabila si kecil sudah
mula berjalan
 dan anda perlu mengejar mereka!

Ciri beg
baby
 yang diperlukan

Muat di letakkan di bawah
kereta sorong bayi

Boleh berdiri tegak apabila diletakkan di atas permukaan rata

Boleh diakses dengan sebelah tangan

Berat dan saiz bersesuaian dengan diri

Jika terdapat pad
menukar lampin
, pastikan ia jenis boleh ditanggalkan bagi memudahkan penggunaan dan mencucinya

Poket yang banyak juga sangat bagus bagi memastikan barangan dapat diletakkan secara berasingan bagi memudahkan anda mencarinya. Ini terutamanya apabila tangan anda penuh dengan barang dan perlu mendapatkan sesuatu dengan cepat.

Item penting untuk beg
baby

Anda telah memilih beg
diaper
 dan kini tiba masa untuk mengemasnya. Tetapi apakah barangan yang perlu anda bawa dalam beg ini ya?

Keperluan utama beg lampin

Berikut senarai keperluan dalam beg
diaper
:

Lampin. 1 lampin untuk tempoh 2-3 jam anda berada di lu
ar rumah
, masukkan ekstra 1-2 sebagai langkah persediaan

Tisu basah
. Dapatkan tisu yang direka khas untuk kulit sensitif bayi. Sebaiknya pilih tisu
travel-size pack

Krim ruam lampin. Sama seperti tisu, pilih krim yang ditawarkan untuk saiz perjalanan bagi menjimatkan ruang

Pad menukar lampin. Kebanyakan beg lampin disertakan dengan pad ini. Jika tidak ada, sediakan pad menukar lampin kerana anda tidak tahu bila dan di mana perlu menukar
diaper
 si manja nanti. Anda juga boleh memilih pad jenis pakai buang

Gel pembersih tangan. Gunakan jika tidak terdapat sumber air untuk men
cuci tan
gan sebelum dan selepas menukar lampin atau sebelum memberi bayi makan

Net kain menyusu. Boleh digunakan untuk pelbagai fungsi – semasa menyusu, selimut bayi atau pelindung tambahan matahari pada kereta sorong

Kain napkin. Sediakan 1-2 helai kain untuk
menyendawakan bayi
, lap muntah bayi dan sebagainya

Botol susu dan bekalan. Botol susu, bekalan penyusuan lain seperti puting botol, susu formula, pemanas botol mudah alih dan sebagainya

Makanan, snek dan air. Jika bayi sudah mula
mengambil makanan pejal
,
packing
 makanan mengikut keperluan. Anda juga boleh menyediakan snek dan air untuk anda dan anak yang lebih besar (jika ada)

Puting kosong
. Simpan dalam bekas yang boleh ditutup untuk memastikan ia bersih

Baca juga:

Beg kalis air. Ini berguna untuk pakaian basah atau kain napkin yang kotor

Pakaian salin. Pastikan anda juga
menyediakan stoking
tambahan

Pad menyusu. Masukkan beberapa keping ekstra untuk mengelakkan kebocoran susu

Dompet dan telefon. Jika anda tidak membawa tas tangan, letakkan dompet, telefon dan kunci ke dalam poket beg
diaper
 yang mudah diakses

Kesimpulan

Anda mungkin tidak memerlukan kesemua senarai yang di atas, tetapi ia lebih bergantung kepada keperluan si kecil.

Memilih beg
baby
yang betul penting untuk memudahkan perjalanan anda
bersama si kecil.
 Ia tidak semestinya mahal, tetapi pastikan beg tersebut mempunyai banyak poket pelbagai fungsi untuk kemudahan anda.


7 Perkara Anda Patut Buat Selepas Bersenggama, Jangan Terus Tidur Ya!

Apa yang biasa kalian lakukan selepas bersetubuh atau hubungan seksual? Tarik selimut dan terus tidur?

Haaa… Itu 1 kesilapan. Ini yang sepatutnya anda lakukan demi penjagaan kesihatan anda berdua.

Untuk mendapatkan lebih banyak info tentang Kesihatan Seksual sila dapatkannya
di sini.

Selepas bersetubuh, tidur? JANGAN!

Biasanya selepas bersetubuh, pastinya anda akan berasa malas untuk bangun dari katil apatah lagi menuju ke bilik air.

Namun itu adalah perkara yang perlu anda elakkan, kenapa?

Memang anda akan lebih tertarik untuk bermanja-manja serta berpelukan selepas hubungan seksual terlebih dahulu sebelum melayari mimpi indah. Tetapi ia adalah tindakan yang salah!

Sebaliknya kalian perlu membersihkan organ intim terutamanya bagi wanita untuk penjagaan kesihatan faraj atau ia akan
meningkatkan risiko jangkitan bakteria dan penyakit kelamin.

Jangan ambil mudah, okay?

Bagaimana dengan penjagaan bahagian intim selepas bersetubuh?

Berikut adalah penjagaan kesihatan bahagian intim yang perlu dilakukan selepas bersama, cuba amalkan okay?

 Lapkan bahagian sulit

Jika anda terus menuju ke bilik air untuk mandi, pastinya pasangan anda akan terasa hati, bukan?

Jadi buat sementara waktu, jika anda masih ingin berdakapan dengan pasangan, terlebih dahulu lapkan bahagian intim kalian.

Pilihan paling mudah adalah dengan mengelap organ sekitar faraj dan zakar dengan tisu basah tanpa pewangi.

Pastikan
 anda mengelap dari bahagian depan ke belakang untuk mengelakkan
penyebaran bakteria daripada faraj dan uretra
.

Jika ingin lebih bersih, bilaskan bahagian intim dengan air suam.

Anda boleh menggunakan sabun tetapi ia mungkin akan menyebabkan kerengsaan, terutamanya jika anda mempunyai kulit sensitif.

 Mengosongkan pundi kencing

Walaupun anda tidak mempunyai keinginan untuk kencing, namun disarankan untuk cuba melakukannya juga.

 Ini kerana sistem aliran air kencing akan membantu mengeluarkan bakteria daripada uretra – tiub pendek yang membawa air kencing keluar dari badan.

Ia penting untuk dilakukan, khususnya
kepada wanita kerana jangkitan penyakit kelamin berlaku apabila bakteria yang biasanya hidup di dalam vagina atau usus besar ditolak masuk ke dalam uretra semasa aktiviti seksual
.

Anda mungkin tidak pernah
mengalami masalah jangkitan kelamin
, tetapi tidak ada salahnya jika merajinkan diri ke tandas selepas selesai bersama pasangan.

Usah terus berlari ke bilik air sebaik selesai senggama, namun sebaiknya dalam tempoh 15 minit selepas bersetubuh, okay?

 Meruang- boleh ke?

Sesetengah wanita berasakan mereka perlu membersihkan bahagian dalam faraj selepas hubungan seksual sebagai cara penjagaan kesihatan vagina.

Namun tindakan meruang itu mungkin akan hanya
cenderung menyebabkan lebih jangkitan
.

Ini kerana meruang hanya akan menjejaskan keseimbangan bakteria semula jadi yang melindungi faraj anda.

Jadi cara terbaik untuk penjagaan faraj selepas hubungan intim adalah dengan membiarkan ia melakukan proses pembersihan semula jadinya sendiri.

 Mencuci tangan

Semasa bersenggama, mungkin terdapat bakteria yang melekat di tangan anda selepas memegang bahagian intim anda atau pasangan.

Sudah tentu cara terbaik untuk menyingkirkannya adalah dengan mencuci tangan menggunakan sabun
.

Mencuci tangan adalah kunci utama bagi mengekang penularan jangkitan penyakit kelamin.

Sebaiknya jadikan ini 1 amalan yang dilakukan setiap kali selepas bersama dengan pasangan, okay?

 Minum air

Anda disarankan untuk minum banyak air kosong sebelum, semasa dan selepas bersenggama.

Ia bukan sahaja untuk menjadikan anda kekal terhidrasi, tetapi juga membuatkan anda untuk
lebih mudah membuang air kecil
 selepas itu.

Lebih baik lagi, jika anda kerap membuang air, ia membolehkan anda untuk membuang bakteria tidak baik dan mengurangkan risiko untuk ia membiak di dalam pundi kencing serta saluran kencing.

 Minum jus kranberi selepas bersetubuh?

Anda mungkin pernah mendengar mengenai pengambilan jus kranberi selepas hubungan seksual dapat mengurangkan risiko jangkitan pada saluran kencing.

Ini kerana jus tersebut dikatakan cukup berasid untuk menghentikan jangkitan atau mempunyai bahan yang dapat mencegah
bakteria daripada melekat pada saluran kencing.

Walau bagaimanapun, tidak terdapat kajian yang boleh membuktikan kepercayaan ini. Jadi apa kata anda kekal dengan pengambilan air kosong sahaja, okay?

 Pakai pakaian longgar

Bahagian yang panas dan berpeluh adalah tempat yang sempurna untuk pembiakan bakteria dan yis.

Jadi jika anda ingin menyarungkan pakaian selepas bersetubuh, pastikan ia pakaian yang membenarkan kulit bernafas.

Individu wanita dinasihatkan untuk tidak memakai pakaian dalam yang terlalu ketat
.

Ini kerana selepas aktiviti seksual, mungkin akan lebih banyak cecair faraj dan peluh akan terhasil.

Pakaian dalam daripada material kapas
 adalah bagus untuk anda berdua. Atau pilihan yang terbaik untuk kalian adalah tidur berbogel.

Lakukan pemeriksaan

Sekiranya selepas persetubuhan anda berasa tidak selesa pada bahagian intim, perhatikan jika wujud simptom kegatalan, kesakitan atau mungkin berlaku pendarahan.

Jika keadaan itu berlanjutan atau menyebabkan kebimbangan, anda dinasihatkan untuk mendapatkan pemeriksaan doktor.


Aduh, Lamanya Waktu Bersalin! Bila Bayi Nak Keluar? Ini Mungkin 3 Risikonya

Jika anda mengalami waktu bersalin panjang perkembangan bersalin anda adalah terlalu perlahan. Ini juga dipanggil sebagai “kegagalan untuk berkembang.”

Waktu bersalin panjang boleh didiagnosis melalui penipisan dan pengembangan serviks. Waktu bersalin yang berpanjangan disifatkan sebagai sebarang proses bersalin yang berlangsung lebih daripada 20 jam.

Dalam kes kelahiran kembar, waktu bersalin panjang berlangsung lebih daripada 16 jam. Jika serviks anda mengembang kurang daripada beberapa sentimeter setiap jam, anda mungkin akan
 mengalami waktu bersalin
yang berpanjangan.

Siapa yang lebih cenderung mengalami waktu bersalin panjang?

Bersalin yang berpanjangan adalah lebih biasa terjadi dalam kalangan wanita yang mempunyai:

−Bayi lebih besar daripada salur lahir

−
Bayi dalam posisi tidak normal

−Kontraksi lemah

Apakah risiko bersalin yang berpanjangan?

Selalunya, wanita yang mengambil masa panjang untuk bersalin perlu melalui pembedahan C-section. Bersalin yang berpanjangan boleh menyebabkan:

−Bekalan oksigen rendah untuk bayi

−Degupan jantung bayi tidak teratur

−Bahan luar biasa dalam cecair amnion

−
Jangkitan pada rahim

Menangani bersalin berpanjangan

Jika anda mengalami bersalin berpanjangan, kontraksi anda akan dipantau dengan rapi. Anda mungkin perlu menjalani ujian yang dipanggil Kateter Tekanan Dalam Rahim (Intrauterine Pressure Catheter).

Semasa ujian ini, kateter kecil diletakkan ke dalam rahim, di sebelah bayi untuk mendapatkan ukuran tepat kontraksi anda. Pemantauan janin elektronik (EFM) yang berterusan adalah perlu untuk memantau
 kadar jantung bayi.

Selain campur tangan perubatan, terdapat langkah tertentu yang boleh anda lakukan bagi mengendalikan hal bersalin anda. Adalah lebih baik jika anda relaks dan menunggu serviks melakukan kerjanya dahulu.

Sementara itu, anda boleh cuba untuk tidur atau berjalan sekeliling dan juga mandi air suam. Perubahan posisi juga mungkin boleh membantu anda.

Jika bayi anda telah sampai di salur kelahiran, doktor mungkin akan membantu untuk mendapatkan bayi keluar, dengan menggunakan forsep atau peranti vakum.

Jika doktor fikir anda perlukan lebih atau lebih kuat kontraksi, anda akan diberikan Pitocin (oksitosin) untuk membantu kontraksi uterus. Jika kontraksi anda normal, tetapi bayi masih tidak mahu keluar lagi, anda mungkin perlukan
 pembedahan C-section.

Ini adalah dikira sebagai pembedahan besar dengan risiko dan komplikasi. Walau bagaimanapun, dengan penjagaan perubatan yang betul, ia secara amnya adalah selamat. Ramai ibu yang percaya bahawa C-section tidak perlu dilakukan jika bayi bukan dalam kecemasan.

Jika petanda penting ibu dan bayi dalam keadaan yang sihat, jadi tiada sebab untuk mempercepatkan C-section.


Tak Tahu Anda Kurang Atau Terlebih Berat? Ini Jadual Berat Badan Ideal Untuk Orang Lelaki!

Bagi seorang lelaki dewasa, adakah anda tahu berat badan ideal lelaki? Sebagai contoh, berat badan ideal lelaki tinggi 165 cm atau 170 cm. Jika masih belum tahu, ikuti penerangan ringkas mengenainya di bawah ini.

Untuk mendapatkan lebih banyak info berkenaan Kesihatan Lelaki, anda boleh klik
di sini
.

Berat badan purata tidak sama dengan berat badan ideal lelaki

Untuk pengetahuan anda, purata berat bagi seorang lelaki berbeza mengikut negara, bangsa dan umur mereka.

 Walau bagaimanapun, berat purata tidak semestinya sama dengan berat badan yang sihat.

Berat ideal seseorang bergantung kepada beberapa faktor, termasuklah ketinggian dan komposisi badan mereka.

Mengekalkan berat badan yang baik adalah penting untuk kesihatan dan boleh mengurangkan risiko mendapat keadaan atau penyakit yang serius, seperti
penyakit jantung
 dan
diabetes jenis 2
.

Faktor utama yang mempengaruhi berat badan

Terdapat dua perkara yang menjadi antara ukuran awal tahap kesihatan manusia iaitu berat dan juga ketinggian.

Kedua-dua faktor ini dihubungkan dengan kalkulator atau carta khas. Oleh sebab itu, gabungan kedua-dua perkara ini boleh menentukan sama ada anda seorang yang sihat atau berlebihan
berat badan
.

Bagi berat badan manusia secara amnya, terdapat 4 faktor yang boleh mempengaruhinya iaitu umur, jantina, tinggi dan juga saiz ukuran badan. Biasanya,
orang lelaki
 mempunyai berat yang sedikit tinggi berbanding orang perempuan.

Berat badan manusia juga boleh dikategorikan kepada tiga keadaan iaitu berat badan sihat,
kurang berat badan
 dan juga berlebihan berat badan. Ini penerangannya:

Berat badan sihat:
 Ini bermakna
berat badan
 anda berada dalam julat nisbah yang telah ditentukan

Kurang berat badan:
 Berat badan anda berada di bawah standard yang ditentukan dalam carta. Anda mesti mendapatkan bantuan perubatan profesional untuk mencari punca dan remedi untuk mengatasi keadaan ini

Berlebihan berat badan:
Berat badan anda melebihi standard bagi ketinggian anda. Ia menunjukkan bahawa anda berisiko mendapat beberapa penyakit dan perlu mengambil langkah-langkah pemulihan untuk penurunan berat badan

Jadual berat badan ideal untuk lelaki

Bagi orang lelaki, mungkin agak sukar untuk menentukan berat badan yang paling ideal berdasarkan ketinggian dan keadaan tubuh anda.

Namun, anda boleh cuba lihat kepada senarai yang kami sediakan di bawah ini:

Ketinggian (cm)

Bentuk badan kecil

Bentuk badan sederhana

Bentuk badan besar

157

51 – 53

54 – 59

57 – 64

160

52 – 56

55 – 60

59 – 66

162

54 – 57

56 – 62

60 – 67

165

55 – 59

58 – 63

61 – 69

168

56 – 60

60 – 65

63 – 71

170

58 – 62

62 – 68

65 – 73

173

60 – 64

63 – 69

67 – 75

175

62 – 66

65 – 71

69 – 77

178

64 – 68

66 – 73

71 – 79

180

66 – 70

68 – 75

72 – 81

183

67 – 72

70 – 77

75 – 84

185

68 – 74

72 – 80

76 – 86

188

71 – 76

74 – 82

79 – 88

190

73 – 78

76 – 84

80 – 91

193

75 – 80

78 – 86

83 – 93

Bolehkah guna BMI untuk tentukan berat badan ideal lelaki?

Boleh, tetapi ia mungkin tidak begitu tepat dan tidak menggambarkan keadaan yang sebenar untuk diri anda. Ini kerana,
indeks jisim badan
 atau
BMI
 merupakan satu pengiraan yang sangat mudah.

Ia tidak mengambil kira ukuran pinggang, kadar lemak dalam badan dan juga kadar jisim otot badan.

Oleh sebab itu, ada antara mereka dengan berat badan ideal lelaki tinggi 165 cm yang mungkin kelihatan sihat
menurut BMI
, namun sebenarnya tidak sihat jika dibuat perkiraan yang lebih tepat.

BMI boleh memberikan gambaran kasar sama ada seseorang itu berada pada berat yang ideal atau tidak, dan ia berguna untuk mengukur trend dalam kajian populasi.

Walau bagaimanapun, ia bukan satu-satunya ukuran untuk seseorang individu menilai sama ada berat badan mereka adalah berat yang ideal.

Kesimpulan

Berat badan ideal bagi setiap individu tidak sama, walaupun mempunyai berat dan juga ketinggian yang serupa.

Ini kerana, banyak perkara lain yang perlu dipertimbangkan juga termasuklah etnik, jantina dan
keadaan penyakit
.

 Oleh itu, jika mahu mengetahui berat badan yang paling ideal, berjumpalah dengan doktor untuk menilai fizikal diri anda.


Senaman untuk Persediaan Bersalin

Bagi kebanyakan ibu, bersalin secara normal memerlukan banyak persediaan dan usaha. Salah satu kaedah terbaik mempersiapkan diri untuk bersalin adalah dengan bersenam. Senaman pranatal boleh membantu membuka pelvis anda dan meletakkan posisi optimal bayi bersedia untuk kelahiran (ia dipanggil LOA atau “left occiput anterior”).

Masa terbaik untuk memulakan senaman kehamilan adalah sekarang! Namun, periksa dengan doktor dahulu sebelum anda memulakan rutin senaman semasa hamil.

Duduk dengan betul

Tunggu dulu! Adakah duduk itu satu senaman? Duduk yang ini berbeza! Apabila anda membawa berat tambahan, anda perlu berusaha untuk duduk tegak. Duduk dengan betul semasa hamil akan menguatkan teras dan menstabilkan pelvis anda. Jalan terbaik adalah untuk duduk dengan tegak dan tidak bersandar pada kerusi. Duduk di atas bola besar juga boleh membantu. Namun, pastikan bola anda cukup kukuh dan tinggi supaya dapat menampung punggung anda yang sepatutnya lebih tinggi daripada lutut anda. Duduk dengan bersilang kaki juga boleh membantu menolak rahim anda ke hadapan, meregangkan kaki dan membuka lebih pelvis.

Kegel

Senaman kegel
mempunyai banyak manfaat. Senaman ini baik untuk otot lantai pelvis yang menyokong organ pelvik anda – faraj, uretra, serviks, uterus, pundi, usus kecil, and rektum. Dengan berlatih senaman kegel dapat mengelakkan dan merawat gejala kencing tidak lawas. Organ-organ ini berada di bawah tekanan yang besar semasa kehamilan anda disebabkan bayi dalam rahim yang semakin membesar. Lagi pula, kawalan otot lantai pelvis yang baik dapat membantu anda semasa proses melahirkan bayi.

Kegel boleh dilakukan di mana sahaja. Pelajari
bagaimana untuk melakukan senaman kegel langkah demi langkah.

Yoga

Semasa bersalin, kita selalu terlupa akan keadaan tubuh kita. Jalan terbaik untuk berlatih bersalin adalah dengan mengikuti yoga pranatal. Berlatih cara beraksi, meregang, dan bersenam semasa yoga mengajar kita untuk memadamkan fikiran, memahami rasa tubuh, dan juga berjaga-jaga dengan apa yang berlaku pada dalaman badan.

Pelvic rocks

Ini adalah senaman yang ringkas untuk mengendurkan pelvis dan melembutkan bawah belakang. Anda boleh mula melakukannya pada hari pertama dan berterusan sehingga hari bersalin.

Jika selepas minggu ke-30 anda mahu mencuba untuk menukar posterior bayi ke posisi anterior, lakukan pelvic rocks apabila anda rasa pergerakan bayi. Berkemungkinan, bayi sedang mencari posisi yang lebih baik untuk lahir dan anda boleh memudahkan proses itu dengan cara pelvic rocks. Anda disarankan untuk melakukan senaman ini 3 kali sehari selama lebih kurang 20 minit sehari, semasa anda berada dalam trimester ketiga.

Mencangkung

Mencangkung dapat membantu proses bersalin anda kerana ia membuka tambahan satu perempat ke setengah inci saluran keluar pelvis, membenarkan lebih banyak ruang untuk bayi keluar. Namun, tidak dinafikan senaman ini agak memenatkan, jadi anda perlu berlatih banyak kali semasa hamil untuk menguatkan otot yang diperlukan.

Senaman yang dipanggil ‘wall slide’ juga amat berguna. Caranya adalah berdiri dengan keadaan belakang badan anda bersandar tegak pada dinding, sementara tumit kaki anda jaraknya berada lebih kurang 6 inci jauh dari dinding. Perlahan-lahan turunkan badan anda (masih dalam posisi bersandar pada dinding dengan keadaan kedua-dua tangan berada di sisi badan anda) sehingga berada dalam posisi mencangkung. Kekal dalam posisi itu selama 5-10 saat, kemudian naik semula ke posisi berdiri. Ulang sebanyak 5-10 kali.

Regangan belakang badan

Senaman ini meregangkan otot sepanjang tulang belakang dan bahu anda serta belakang kaki anda. Cuba regangan ini apabila anda rasa sakit di belakang badan. Cara ini juga dapat membantu melegakan ketegangan otot semasa bersalin.

Caranya adalah dengan menghadap ke dinding, bongkokkan badan dari pinggul ke kaki dan bahagian atas badan anda membentuk sudut 90 darjah. Bahagian belakang anda perlulah rata, dan kaki anda lurus atau bengkok sedikit.

Letakkan tangan anda pada dinding pada paras bahu. Biarkan kepala anda relaks dan kekal pada tempat itu dengan keadaan muka anda memandang ke lantai.

Tekan tangan anda pada dinding sehingga anda rasa regangan di belakang badan anda dan belakang kaki. Kekal pada posisi ini selama 5-10 saat, kemudian relaks dan kembali pada posisi asal. Ulang sebanyak dua hingga tiga kali.


Bila Waktu Sesuai Minum Minyak Kelapa Dara? Pagi, Petang Atau Malam?

Pernahkah anda dengar mengenai khasiat minyak kelapa dara? Minyak kelapa dara merupakan salah satu minyak yang paling sihat di dunia. Ramai yang ingin mengamalkan minyak ini dalam kehidupan seharian, namun apakah waktu sesuai minum minyak kelapa dara?

Minyak kelapa dara diperbuat daripada buah zaitun yang kaya dengan asid lemak yang sihat. Selain minyak kelapa dara, ada juga minyak zaitun lain yang dijual di pasaran.

Walau bagaimanapun,
minyak kelapa
 dara mempunyai khasiat yang paling besar berbanding jenis yang lain.

Jika anda ingin tahu waktu sesuai minum minyak kelapa dara serta khasiatnya pada badan, anda berada di tempat yang betul! Jom, teruskan pembacaan anda dan ikuti kupasan lanjut kami dalam artikel di bawah.

Waktu sesuai minum minyak kelapa dara

Tidak dinafikan, minyak kelapa dara mempunyai banyak manfaat untuk kesihatan kita. Malah, ramai orang yang mengamalkannya untuk kekal sihat dan menurunkan berat badan.

Minyak kelapa dara juga banyak digunakan dalam masakan kerana khasiatnya yang
amat besar untuk kesihatan jantung.

Namun, minyak kelapa dara mempunyai lebih banyak kebaikan, bukannya setakat melindungi jantung sahaja.

Malah, lebih ramai pengguna yang kini lebih bijak dalam membeli-belah. Mereka juga memilih minyak kelapa dara kerana yakin dengan khasiatnya untuk kesihatan.

Tetapi, apakah waktu sesuai minum minyak kelapa dara?

Mengikut kajian, minyak kelapa dara amat bagus diambil pada waktu pagi. Kita digalakkan untuk mengambil sebanyak 50 ml setiap hari.

Tetapi, 50 ml merupakan satu jumlah yang agak banyak. Jadi, mungkin sukar untuk kita ‘meneguk’ minyak kelapa dara setiap pagi dengan perut kosong.

Sebenarnya, 15 ml sudah mencukupi sebagai makanan tambahan setiap hari.

Disebabkan manfaat minyak kelapa dara yang pelbagai, ia selalunya digunakan di dalam masakan. Namun, mengambilnya secara mentah lebih sihat.

Untuk memudahkan pengambilan minyak kelapa dara,
cuba tambahkan perahan jus lemon
 supaya ia lebih mudah untuk ditelan. Pada masa yang sama, jus lemon juga boleh menguatkan sistem tubuh badan anda!

Sudah tahu waktu sesuai minum minyak kelapa dara, ini 5 khasiat lain minyak kelapa dara

Selain khasiat yang diceritakan di atas, ada banyak lagi kebaikan minyak kelapa dara terhadap kesihatan kita. Antaranya ialah:

1. Minyak kelapa dara kaya dengan antioksidan

Berbanding dengan minyak zaitun biasa
, minyak kelapa dara kaya dengan antioksidan dan lemak yang sihat.

Malah, ia juga mengandungi hampir 30 kompaun berbeza yang dapat membantu melindungi badan daripada radikal bebas. Radikal bebas merupakan molekul yang menyebabkan kerosakan sel dan menyebabkan penyakit.

Komposisi lemak di dalam minyak kelapa dara merupakan rahsia khasiatnya yang pelbagai. 75% daripadanya merupakan lemak mono tidak tepu, sejenis lemak sihat yang menjadi
asas utama dalam diet Mediterranean.

Kajian menunjukkan, pengambilan lemak mono tidak tepu boleh mengelakkan penyakit kardiovaskular seperti sakit jantung dan strok.

Malah, minyak kelapa dara juga boleh mengurangkan inflamasi, tekanan darah, tahap kolesterol dan juga gula dalam darah.

2. Jika tahu waktu sesuai minum minyak kelapa dara, boleh dapat khasiat untuk jantung

Penyakit jantung merupakan punca kematian utama di seluruh dunia.

Namun, apa yang menarik, negara yang mempunyai kadar kematian akibat sakit jantung yang terendah didapati mengambil minyak kelapa dara setiap hari dalam masakan mereka.

Sebuah kajian besar-besaran mendapati individu yang banyak mengambil minyak kelapa dara mempunyai risiko sakit jantung sebanyak 9% lebih rendah berbanding mereka yang tidak mengamalkannya.

Manakan tidak, minyak kelapa dara mengandungi bahan yang dapat
merendahkan tekanan darah
 dan mencegah aterosklerosis.

3. Mungkin dapat melindungi diri daripada strok

Selepas penyakit jantung, strok merupakan pembunuh kedua di dunia. Ia berkait rapat dengan penyakit jantung dan berkongsi banyak faktor risiko, seperti kolesterol dan tekanan darah yang tinggi.

Sebuah kajian yang dijalankan di Perancis telah membandingkan penggunaan minyak kelapa dara dan strok. Individu yang mengambil lebih banyak minyak kelapa dara mempunyai 41% risiko strok yang lebih rendah.

4. Dapat merendahkan risiko diabetes jenis 2

Kompaun fenolik di dalam minyak kelapa dara didapati dapat meningkatkan keberkesanan insulin
dalam kalangan pesakit diabetes jenis 2.

Malah, khasiatnya juga akan bertambah jika pesakit menggabungkan minyak kelapa dara dengan diet Mediterranean. Satu kajian menunjukkan individu yang mengalamalkan diet ini mempunyai pengurangan risiko sebanyak 50%.

5. Tukar minyak sedia ada dengan minyak kelapa dara

Ada banyak minyak masak yang dijual di pasaran. Namun, tidak ada satupun yang boleh menandingi kebaikan yang ada pada minyak kelapa dara, lebih-lebih lagi dari segi profil lemak sihatnya.

Walau bagaimanapun, minyak ini tidak sesuai untuk tujuan menggoreng. Namun, jika ia dimasak bersama sayur-sayuran, minyak kelapa dara boleh menyerlahkan lagi rasa masakan.

Dalam masa yang sama, ia juga amat bermanfaat untuk kesihatan disebabkan kandungan antioksidan dan lemak mono tidak tepunya yang tinggi.

Jadi, anda sudah tahu waktu sesuai minum minyak kelapa dara, kan?

Selepas ini, pilihlah minyak kelapa dara untuk kesihatan yang lebih baik. Berbaloi tau walaupun harganya sedikit mahal berbanding minyak biasa.


Pernah Dengar Diet BRAT? Ini Pro & Kontra Pelan Diet Yang Juga Dikenali Sebagai Diet Pisang

Tidak ramai yang pernah mendengar mengenai diet BRAT. Diet yang juga dikenali sebagai diet pisang ini sebenarnya ialah salah satu daripada pelan diet yang banyak diamalkan di dunia.

Mari kita lihat apakah maksud diet BRAT ini dan mengapa digelar sebagai diet pisang.

Apakah itu diet BRAT?

Sebenarnya, BRAT merupakan satu akronim yang diambil daripada perkataan pisang (bananas), nasi (rice), sos epal (applesauce) dan juga roti bakar (toast
).

Oleh kerana itu, diet BRAT juga dikenali ramai sebagai diet pisang.

Sebelum ini, pakar perubatan kanak-kanak akan menyarankan anak kecil yang mengalami sakit perut untuk mengamalkan diet BRAT ini.

Ini kerana, jenis-jenis makanan yang disebutkan ini merupakan antara makanan yang lembut dan mudah dihadam.

Semua makanan ini mengandungi kandungan protein, lemak dan serat yang rendah, sekali gus menjadikan ia mudah dicerna.

Ia boleh membantu mengurangkan simptom sakit perut lalu mengurangkan jumlah tinja yang akan dihasilkan.

Selain sakit perut, diet ini juga disarankan kepada mereka yang mengalami cirit-birit dan masalah berkaitan perut yang lain.

Pro dan kontra diet BRAT

Walaupun diet ini amat popular dalam kalangan selebriti, kajian mengenai keberkesanan dan risikonya masih amat sedikit.

Terdapat beberapa kajian terhad yang menunjukkan pisang dan nasi boleh membantu mengurangkan gejala cirit-birit.

Satu kajian mendapati bahawa, kanak-kanak dengan cirit-birit yang mengikuti diet suplemen pisang hijau pulih lebih cepat daripada kanak-kanak yang tidak mengambilnya.

Kajian pada tahun 2016 pula mendapati diet sup nasi berkesan untuk merawat cirit-birit dalam kalangan kanak-kanak.

Mengamalkan diet BRAT untuk jangka masa yang pendek, iaitu kurang daripada 48 jam berkemungkinan tidak akan menyebabkan sebarang risiko.

Walau bagaimanapun, penggunaan diet BRAT yang berpanjangan adalah agak berbahaya kerana diet pisang ini tidak mengandungi kandungan kalori, protein, lemak, serat, mineral, dan vitamin yang mencukupi.

Malah,
American Academy of Pediatrics
 tidak lagi mengesyorkan diet pisang ini untuk menguruskan cirit-birit dalam kalangan kanak-kanak.

Doktor akan menyarankan penggunaan terapi hidrasi mulut dengan menggunakan minuman rehidrasi bagi merawat masalah tersebut.

Selain itu,
American Academy of Pediatrics
 juga mengesyorkan agar kanak-kanak untuk kembali ambil makanan yang seimbang dan sesuai dengan usia mereka dalam masa 24 jam setelah jatuh sakit.

Mereka perlu mengambil gabungan makanan yang merangkumi campuran buah-buahan, sayur-sayuran, daging, yoghurt, dan karbohidrat kompleks.

Kanak-kanak dan individu dewasa yang sakit juga perlu mengambil lebih banyak cecair untuk elak dehidrasi.

Bukan sahaja air minuman, tetapi mereka juga boleh mengambil cecair lain seperti sup dan minuman sukan untuk menggantikan kembali elektrolit yang telah hilang.

Bagaimana diet pisang ini berfungsi?

Dalam enam jam pertama setelah mengalami sakit perut, anda mungkin perlu berhenti makan dengan serta merta.

Ini bertujuan memberikan perut anda peluang untuk berehat seketika.

Selain itu, ia juga bertujuan untuk menunggu anda berhenti memuntahkan makanan atau cirit-birit dengan sepenuhnya.

Sementara menunggu untuk kembali makan, anda boleh minum air seperti air mineral atau minuman sukan.

Ini akan membantu menggantikan air dan elektrolit yang hilang.

Cuba juga tambahkan pelbagai cecair jernih lain ke dalam makanan anda dalam tempoh 24 jam selepas mengalami masalah perut.

Antara jenis cecair yang boleh anda ambil seperti jus epal, sup sayur atau sup ayam.

Sekiranya gejala kembali berlaku, hentikan minum cecair jernih dan tunggu beberapa jam sebelum anda kembali mencuba lagi.

Pada hari kedua, anda boleh memulakan diet BRAT ini. Memandangkan makanan dalam diet BRAT ini sangat terhad dan kurang bernutrisi, anda mungkin tidak akan mengamalkannya dalam tempoh yang lama.

Pada hari ketiga pula, anda boleh mula menambahkan makanan biasa secara perlahan-lahan ke dalam diet anda.

Mulakan dengan jenis makanan yang agak mudah untuk dihadam seperti telur rebus, buah-buahan dan sayur-sayuran yang dimasak dan juga daging ayam.

Jangan makan dengan jumlah yang terlalu banyak kerana simptom mungkin akan kembali semula.

Ini yang anda boleh makan jika amalkan diet pisang

Sebilangan besar bersetuju bahawa anda boleh makan lebih banyak jenis makanan daripada sekadar pisang, sos epal, nasi, dan roti bakar apabila mengamalkan  diet BRAT.

Paling penting, anda mesti mengambil makanan yang bersifat lembut pada perut.

Makanan yang boleh diterima untuk diet BRAT seperti makanan yang rendah serat dan boleh menghentikan cirit-birit.

Antara jenis makanan lembut yang boleh anda ambil seperti:

Biskut

Bijirin yang dimasak, seperti oatmeal

Jus epal

Sup atau kuah

Kentang rebus atau kentang bakar

Selain itu, anda juga mestilah mengelakkan pengambilan makanan yang dikategorikan sebagai makanan yang tidak lembut dalam diet ini.

Antara jenis makanan yang perlu dielakkan iaitu:

Susu dan produk tenusu

Sebarang makanan yang digoreng, berminyak, berlemak, atau pedas

Makanan tinggi protein seperti ikan salmon dan ikan sardin

Sayuran mentah seperti daun salad, brokoli dan taugeh

Buah-buahan berasid seperti beri, anggur, lemon, dan limau

Minuman yang terlalu panas atau sejuk

Minuman beralkohol

Minuman yang mengandungi kafein seperti kopi dan teh


Jus Buah-buahan Sihat Tapi Manis, Jadi Boleh Ke Pesakit Diabetes Minum Air Buah?

Jus buah-buahan adalah antara alternatif jenis minuman yang boleh dikatakan sihat. Ada pelbagai jenis buah untuk jus yang sering kita pesan di restoran seperti jus oren, jus epal dan jus tembikai.

Namun, adakah pengambilan jus buah-buahan ini boleh memberikan sebarang kesan terhadap individu yang menghidap penyakit diabetes?

Bagaimana pula sekiranya jus buah-buahan tersebut dibuat di rumah dan tidak terdapat sebarang kandungan gula tambahan?

Jus buah-buahan tinggi kandungan gula

Tahukah anda, walaupun jus yang diminum ini diperbuat daripada buah-buahan yang kelihatan sangat semula jadi,
namun kandungan gula dalam jus buah adalah sangat tinggi sehingga boleh meningkatkan paras gula darah dengan pantas.

Peningkatan paras gula darah yang disebabkan oleh jus buah-buahan ini adalah kerana faktor penghadamannya yang lebih cepat dalam tubuh.

Apabila anda mengambil terlalu banyak jus buah dalam satu hidangan,
ia akan meningkatkan paras glukosa dalam darah dengan kadar yang agak pantas sehingga boleh menyebabkan hiperglisemia.

Kajian ada menyatakan, jika anda mengambil jus buah dengan kerap, ia mungkin akan meningkatkan risiko untuk mendapat diabetes jenis 1.

Oleh sebab itu, bagi penghidap diabetes khususnya, anda disarankan untuk mengambil potongan buah-buahan dalam hidangan anda berbanding jus buah-buahan atau
 smoothies
.

Pengambilan potongan buah-buahan adalah lebih sihat berbanding jus buah-buahan.

Ini kandungan dalam jus buah-buahan yang perlu anda tahu!

Selain daripada kandungan vitamin C dan juga kalsium yang sememangnya memberikan banyak manfaat
, jus buah juga ada kandungan lain yang boleh beri kesan negatif kepada tubuh anda. Antaranya ialah:

Kalori:
 Buah untuk jus seperti satu gelas jus oren iaitu kira-kira 250 ml tanpa tambahan gula biasanya mengandungi 100 kalori, berbanding hanya 60 kalori dalam sebiji buah oren. Kalori ini akan menjadi lebih tinggi sekiranya jus tersebut ditambah lagi dengan kandungan gula

Fruktosa:
 Fruktosa adalah sejenis gula. 500 ml jus buah mengandungi kandungan gula yang lebih banyak daripada apa yang disarankan oleh Pertubuhan Kesihatan Sedunia (WHO) bagi setiap hari iaitu 30 gram untuk lelaki, dan 24 gram untuk perempuan

Kurangnya serat:
 Berbanding buah-buahan sebenar, jus buah biasanya mengandungi lebih sedikit kandungan serat. Bagi jenis jus yang lebih banyak diproses, ia mungkin tidak mengandungi sebarang kandungan serat di dalamnya

Bagaimana jus buah memberi kesan terhadap paras gula darah?

Paras gula dalam jus buah sememangnya boleh menyebabkan peningkatan yang amat tinggi terhadap paras gula darah.

Ia juga boleh menyebabkan hiperglisemia iaitu paras gula darah menjadi terlalu tinggi.

Indeks glisemik (GI) meletakkan jus oren pada kadar 66 dan 76 pada skala 100. Ini menjadikan jus buah oren ini sebagai minuman yang tinggi kandungan GI.

Makanan atau minuman yang tinggi kandungan GI adalah antara jenis makanan yang semestinya perlu dielakkan oleh pesakit diabetes.

Minum jus buah-buahan boleh tingkatkan risiko penyakit diabetes?

Secara umumnya, ya. Kajian yang dijalankan pada tahun 2013 ada menyatakan bahawa, pengambilan 3 bahagian jus buah setiap minggu telah dikaitkan dengan 8% peningkatan risiko untuk mendapat diabetes.

Namun, ada beberapa jenis buah-buahan yang didapati boleh mengurangkan risiko ini.

Jika anda menggantikan jus buah dengan beberapa jenis buah-buahan yang lain, ia boleh mengurangkan risiko mendapat penyakit diabetes sebanyak 7%.

Antara jenis buah-buahan yang dinyatakan dalam hasil kajian tersebut ialah buah anggur, epal, pir, pisang dan beri biru.

Jus buah-buahan masih ada kebaikannya jika diambil dengan betul

Jus buah-buahan masih boleh memberikan beberapa manfaat terhadap tubuh anda. Ini termasuklah kandungan seperti vitamin, mineral, kalsium dan antioksidan.

Namun, kebanyakan daripada manfaat ini hanyalah sedikit jika dibandingkan dengan kandungan gula yang dimilikinya.

Jus buah masih mempunyai kandungan vitamin C, namun adalah lebih baik jika anda mendapatkan sumber bekalan vitamin C tubuh badan anda melalui pengambilan buah potong atau pemakanan sayuran berdaun hijau.

Ini kerana, sayuran hijau mempunyai kandungan gula yang amatlah sedikit yang kurang menjejaskan paras gula darah anda.

Buah potong lebih baik daripada buah untuk jus!

Pengambilan buah potong sememangnya mempunyai lebih banyak kebaikan berbanding jus buah-buahan.

Ini kerana, buah potong mempunyai kandungan serat boleh larut di dalamnya.
Kehadiran serat boleh larut sememangnya membantu sistem penghadaman agar menjadi lebih lancar di samping mengawal kadar paras gula dalam darah.

Namun, bagi pesakit diabetes, anda masih perlu berhati-hati dengan pengambilan buah potong ini memandangkan buah potong turut mengandungi banyak sumber karbohidrat.

Pokok pangkalnya, makanlah secara bersederhana dan tidak berlebih-lebihan.

Ambil jenis minuman yang lebih sihat

Untuk pesakit diabetes, anda disarankan untuk mengambil jenis minuman tanpa gula atau kurang kandungan gula bagi mengawal paras gula darah anda.

Antara jenis minuman yang disarankan untuk diminum ialah air kosong, teh tanpa gula, kopi tanpa gula, jus tomato dan minuman lain yang tidak mengandungi kandungan gula tambahan.


Ketakutan Menyebabkan Gangguan Panik?

Adakah anda pernah mengalami serangan ketakutan secara tiba-tiba yang berlaku selama beberapa minit? Dalam situasi ini, anda mungkin tidak berfikir tentang apa-apa lagi atau meneruskan kerja anda. Jika ya, anda mungkin mempunyai keadaan yang dipanggil gangguan panik. Adakah anda pernah mendengar tentang gangguan panik? Sila semak.

Simptom gangguan panik

Ramai orang hanya mengalami serangan panik sekali atau dua kali dalam hidup mereka. Serangan panik boleh mengejutkan. Apabila serangan panik datang, anda mungkin kehilangan kawalan dan mungkin tidak dapat berfikir atau bernafas. Anda mungkin berasa sangat cemas apabila tidak ada bahaya sebenar. Simptom boleh hilang apabila peristiwa traumatik atau tertekan akan hilang.

Malah sesetengah orang mempunyai tindak balas fizikal serangan panik yang kuat seperti rasa

serangan jantung.

Anda mungkin mempunyai simptom ini jika anda mempunyai gangguan panik:

Anda tiba-tiba dan berkali-kali berpengalaman serangan ketakutan dan kebimbangan. Perasaan ini biasanya hangat.

Anda kadang-kadang merasa seperti kehilangan kawalan. Anda rasa takut mati dan azab.

Simptom fizikal semasa serangan panik, seperti berdebar-debar atau jantung berdegup laju, berpeluh, menggigil, menggeletar, masalah pernafasan, lemah atau pening, atau kebas tangan, sakit dada, sakit perut, dan loya.

Anda bimbang serangan seterusnya mungkin berlaku kepada anda.

Anda tidak mahu berada di tempat di mana anda telah mengalami serangan sebelumnya.

Anda mungkin berfikir bahawa serangan panik dikaitkan dengan apa yang anda lakukan atau berfikir apabila ia berlaku.

Apabila serangan panik datang, anda juga mungkin mempunyai beberapa symptom fizikal:

Jantung berdegup lebih cepat

Anda
berpeluh sejuk

Anda menggigil dan masalah pernafasan

Anda sakit dada dan

perut sakit

Anda mengalami kelemahan dan pening

Tangan tidak berfungsi

Jika anda mengalami ketakutan dan kebimbangan terlalu kerap dan kebimbangan yang amat menggalakkan, anda mungkin didiagnosis dengan gangguan panik. Walau bagaimanapun, mengalami kebimbangan provokasi tidak bermakna bahawa anda mengalaminya.

Bagaimana merawat gangguan panik?

Gangguan panik boleh dirawat. Jika anda fikir anda mempunyai serangan panik, pergi ke doktor. Rawatan awal boleh membantu anda mengatasi keadaan dan mencegah penyakit daripada menjadi lebih teruk. Rawatan boleh termasuk psikoterapi dan ubat-ubatan. Juga, jika anda mempunyai kebimbangan provokasi, anda boleh maklumkan kepada doktor. Doktor boleh membantu anda menentukan sama ada anda mempunyai gangguan panik. Jika anda mempunyai penyakit, rawatan boleh digunakan secepat mungkin. Jika anda tidak mempunyai penyakit ini, doktor boleh mencegahnya daripada berlaku.

Ingat, anda perlu menyesuaikan gaya hidup anda. Gaya hidup yang sihat boleh membantu anda melawan perasaan negatif dan mengurangkan kebimbangan provokasi. Makan yang sihat, melakukan senaman, dapatkan tidur yang cukup, dan bercakap dengan orang yang dipercayai boleh membantu. Jangan biarkan hidup anda tertekan.

Kadang-kadang anda mungkin merasa cemas, tertekan, dan takut dengan beberapa perkara dalam kehidupan. Itu perkara biasa dan tidak memerlukan rawatan. Walau bagaimanapun, apabila ia datang kepada gangguan panik, jika anda meninggalkan ia tidak dirawat, anda mungkin mempunyai beberapa masalah mental yang boleh menjejaskan kerja, sekolah, dan kehidupan sosial anda.


Awas, Kulit Gatal Simptom Penyakit Hati KRONIK! Atasinya Dengan 5 Tip Ini!

Antara gejala bagi penghidap penyakit hati kronik adalah masalah kulit gatal gatal. Adakah terdapat cara menghilangkan gatal di badan yang boleh dicuba?

Masalah kulit gatal gatal

Mengalami rasa gatal yang sedikit dan kemudian menghilang, bukanlah satu kebimbangan.

Namun, sekiranya anda mengalami kulit gatal gatal sehingga mengganggu tidur dan membawa kepada pelbagai masalah lain, ia mungkin petanda isu kesihatan serius melibatkan
sistem penghadaman.

Kegatalan atau pruritus

– cara sebutanya proo-RIE-tus – adalah salah satu
simptom penyakit hati
 kronik. Namun tidak semua individu yang menghidap keadaan ini akan mengalaminya.

Keadaan gatal pada badan ini mungkin hanya dirasai setempat, seperti di bawah lengan atau mungkin anda akan berasa gatal pada seluruh tubuh.

Walau di mana bahagian rasa gatal itu berlaku, pastinya ia akan menimbulkan keinginan yang membuak-buak untuk menggarunya.

Jadi apakah cara menghilangkan gatal di badan?

Untuk mendapatkan lebih banyak info tentang Sistem Penghadaman, sila dapatkannya
di sini.

Punca kulit gatal gatal berkaitan penyakit hati

Sebelum mengetahui petua atau cara menghilangkan gatal di badan, ayuh kita fahami faktor penyebab wujudnya masalah kegatalan ini.

Umumnya, kulit merupakan organ terbesar bagi tubuh manusia dan memainkan peranan sebagai jendela bagi tahap kesihatan keseluruhan.

Oleh itu, penyakit dalaman mungkin akan menunjukkan simptomnya melalui perubahan pada kulit.

Pruritus berkaitan penyakit hati dipercayai berpunca oleh kolestasis, iaitu peningkatan hempedu dalam aliran darah akibat laluannya terhalang.

Hempedu dihasilkan dalam sel hati, bergerak keluar daripada rangkaian
saluran hempedu
melalui pankreas dan dikosongkan ke dalam
usus kecil
 anda.

Ia membantu penyingkiran bahan buangan oleh hati dan membantu usus anda menyerap lemak.

Kaitan kegatalan pada kulit dengan penyakit hati tidak diketahui dengan tepat, namun ia dipercayai disebabkan oleh gabungan beberapa faktor.

Berikut adalah antara kemungkinannya:

#Garam hempedu

Sekiranya anda mempunyai penyakit hati, kadar garam hempedu mungkin lebih tinggi terkumpul di
bawah kulit
 yang menyebabkan kulit gatal-gatal.

Namun terdapat juga kes di mana individu dengan paras garam hempedu normal turut mengalami masalah kegatalan ini.

Baca juga:

#Histamin

Sesetengah individu dengan pruritus mengalami peningkatan
kadar histamin.

Namun penggunaan antihistamin biasanya tidak mendatangkan keberkesanan untuk merawat keadaan ini.

#Serotonin

Kandungan serotonin boleh mengubah masalah gatal ini.

Atas sebab ini,
penggunaan selective serotonin reuptake inhibitors (SSRIs)
 dapat membantu menguruskan masalah kulit gatal gatal bagi sesetengah individu.

#Fosfatase alkali serum (ALP)

Individu yang mengalami gatal berkaitan penyakit hati mungkin turut berdepan kenaikan ALP.

#Asid Lysophosphatidic (LPA) dan autotaxin – enzim yang membentuk LPA

LPA mempengaruhi banyak fungsi sel.

Individu dengan masalah kulit gatal-gatal dan penyakit hati mungkin mempunyai tahap LPA yang lebih tinggi.

Cara menghilangkan gatal di badan punca penyakit hati

Kulit gatal gatal yang disebabkan oleh penyakit hati mungkin tidak akan sembuh dengan sendirinya, tetapi boleh diubati.

Kerana penyebabnya tidak difahami sepenuhnya, sukar untuk mengatakan rawatan mana yang sesuai untuk anda. Tetapi tiada salahnya untuk mencuba.

Elakkan menggaru kulit gatal-gatal

Penting untuk mengelakkan menggaru kerana ia boleh memburukkan lagi keadaan.

Pastikan
kuku anda sentiasa pendek
, jadi ia boleh mengurangkan risiko kulit terluka sekali gus meningkatkan risiko jangkitan.

Anda juga boleh mencuba langkah berikut sebagai cara menghilangkan gatal di badan, seperti:

Melembapkan kulit

Mandi dengan air sejuk

Sapukan kain basah dan sejuk ke kawasan yang gatal

Menjauhkan diri daripada
panas terik

Memakai pakaian yang longgar

Sapu ubat topikal antigatal

Sekiranya mengalami masalah kegatalan ringan, anda boleh mencuba krim berasaskan air dengan 1% kandungan mentol.

Antara krim topikal yang boleh dibeli di farmasi adalah
seperti kortikosteroid
 dan perencat kalsinuerin – untuk mengatasi rasa gatal.

Ikut arahan penggunaan pada label dan maklumkan kepada doktor jika anda memilih menggunakan sebarang ubat sapu.

Ubat oral preskripsi

Doktor anda boleh mengesyorkan rawatan oral, seperti
Kolestiramin. Ubat oral ini membantu menghilangkan garam hempedu dari peredaran darah

Antihistamin untuk tidur

Antihistamin tidak terbukti berkesan dalam merawat kegatalan yang disebabkan oleh penyakit hati.

Walau bagaimanapun, ia boleh membantu anda untuk tidur lebih mudah walaupun dalam keadaan kulit gatal.

Rawatan terapi cahaya

Turut dikenali sebagai rawatan fototerapi.

Rawatan ini mendedahkan kulit kepada jenis cahaya tertentu untuk mempromosikan penyembuhan. Ia memerlukan beberapa sesi sebelum proses penyembuhan berlaku.

Pemeriksaan doktor

Tanda-tanda amaran bahawa kegatalan adalah gejala penyakit hati mungkin termasuk:

Kulit berasa sangat gatal dan berterusan

Gatal di seluruh tubuh

Rasa gatal menyebabkan anda menggaru secara berlebihan sehingga mengakibatkan luka atau
jangkitan kulit
 sekunder

Gatal pada telapak kaki dan tangan – bagi penyakit hati kolestatik

Sekiranya cara menghilangkan gatal di badan tidak berkesan dan ia menjejaskan kualiti hidup anda, berjumpalah dengan doktor untuk mendapatkan lebih kepastian mengenai keadaan diri.